open-index/open-wikipedia-markdown huggingface dataset:
ഡൈ ഹാർഡ് 2

1990ൽ പുറത്തിറങ്ങിയ അമേരിക്കൻ ആക്ഷൻ ചലച്ചിത്രമാണ് **ഡൈ ഹാർഡ് 2**.ഡൈ ഹാർഡ് 2: ഡൈ ഹാർഡെർ എന്നും ഈ ചിത്രം അറിയപ്പെടുന്നുണ്ട്.ഡൈ ഹാർഡ് പരമ്പരയിലെ രണ്ടാമത്തെ ചിത്രമാണിത്.
വാൾട്ടർ വെയ്ജരിന്റെ 58 മിനുറ്റ്സ് എന്ന നോവലിനെ അടിസ്ഥാനമാക്കി നിർമ്മിച്ചാതാണ് ഈ ചലച്ചിത്രം.ചിത്രത്തിന്റെ സംവിധാനം നിർവഹിച്ചിരിക്കുന്നത് റെന്നി ഹാർലിൻറെന്നി ഹാർലിനാണ്.ആദ്യ ചിത്രമായ ഡൈ ഹാർഡിലെ സംഭവങ്ങൾ നടന്ന് രണ്ടു വർഷത്തിനു ശേഷമാണ് ഈ ചിത്രത്തിലെ കഥ നടക്കുന്നത്.

ബ്രൂസ് വില്ലിസ് തന്നെയാണ് നായക കഥാപാത്രമായ ജോൺ മക്ലൈനെ അവതരിപ്പിച്ചിരിക്കുന്നത്.ചിത്രത്തിന്റെ തുടർച്ചയായി ഡൈ ഹാർഡ് വിത്ത് എ വെഞ്ച്യൻസ് (1995), ലിവ് ഫ്രീ ഓർ ഡൈ ഹാർഡ് (2007) എന്നീ ചിത്രങ്ങളും പുറത്തിറങ്ങി.

## ഇതിവൃത്തം
ആദ്യ ചിത്രമായ ഡൈ ഹാർഡ്സിലെ സംഭവങ്ങൾ നടന്ന് രണ്ടു വർഷത്തിനു ശേഷമുള്ള ക്രിസ്മസ് രാത്രിയിൽ ലോസ് ആഞ്ചെലെസിലെ പോലിസ് ഉദ്യോഗസ്ഥനായ ജോൺ മക്ലൈൻ (ബ്രൂസ് വില്ലിസ്) തന്റെ ഭാര്യ ഹോളി മക്ലൈനെ (ബോണി ബെഡലിയ) വരവേൽക്കാൻ വാഷിംഗ്ടൺ ഡള്ളസ് അന്താരാഷ്ട്ര വിമാനത്താവളത്തിലെത്തുന്നു.ഇതിനിടയിൽ മുൻ യു.എസ് കരസേന ഉദ്യോഗസ്ഥൻ കേണൽ സ്റ്റുവർട്ടിന്റെ (വില്ല്യം സാഡ്‌ലർ) നേതൃത്വത്തിൽ ഒരു സംഘം വിമാനത്താവളത്തിന്റെ നിയന്ത്രണം  കൈക്കലാക്കുന്നു.അമേരിക്കയിൽ വച്ചു വിചാരണ നേരിടാൻ ഡള്ളസിലേക്ക് വിമാനത്തിൽ വന്നു കൊണ്ടിരിക്കുന്ന റാമോൺ എസ്പരാൻസയെന്ന് മയക്കുമരുന്നു രാജാവിനെ രക്ഷിക്കുകയാണവരുടെ ഉദ്ദേശ്യം.അതുവരെ വിമാനത്താവളത്തിലേക്ക് എത്തുന്ന മറ്റു വിമാനങ്ങളെ ലാന്റ് ചെയ്യാൻ സമ്മതിക്കില്ല എന്നവർ അധികൃതരെ അറിയിക്കുന്നു.തന്റെ ഭാര്യ സഞ്ചരിക്കുന്നതടക്കം കുറേ വിമാനങ്ങൾ വിമാനത്താവളത്തിനു ചുറ്റും ലാന്റ് ചെയ്യാനാകാതെ പറന്നു കൊണ്ടിരിക്കുകയാണെന്നറിഞ്ഞ മക്ലൈൻ വീണ്ടും രക്ഷനായെത്തുന്നതാണ് ചിത്രത്തിന്റെ പ്രമേയം.

## അവലംബം

## പുറത്തേക്കുള്ള കണ്ണികൾ

* 
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:1990-ൽ പുറത്തിറങ്ങിയ ചലച്ചിത്രങ്ങൾ
ഉമിനീർ ഗ്രന്ഥികൾ

കഴിക്കുന്ന ആഹാരവുമായി ആദ്യം പ്രതിപ്രവർത്തനത്തിലേർപ്പെടുന്ന ദഹനരസമായ ഉമിനീർ ഉത്പാദിപ്പിക്കുന്ന മൂന്നുജോടി ഗ്രന്ഥികളാണ് **ഉമിനീർ ഗ്രന്ഥികൾ**. വായിൽ വശങ്ങളിലും നാക്കിനടിയിലുമായി ഇവ സ്ഥിതി ചെയ്യുന്നു. ഇവ എല്ലാം ചേർന്ന് ഉത്പാദിപ്പിക്കുന്ന ദഹനരസത്തെ മൊത്തത്തിൽ വിളിക്കുന്ന പേരാണ് ഉമിനീർ അഥവാ ലാലരസം. നിറമില്ലാത്തതും മണമില്ലാത്തതുമാണ് ഉമിനീർ. നാവിനെയും വായ്ക്കുള്ളിനെയും എപ്പോഴും നനവുള്ളതാക്കി സൂക്ഷിക്കാൻ ഉമിനീർ സഹായിക്കുന്നു.

## കർണപാർശ്വ ഗ്രന്ഥി
ഉമിനീർഗ്രന്ഥികളിൽ ഏറ്റവും വലിയവയാണിവ. 25-30 ഗ്രാം ഭാരമുണ്ട്. ചെവിക്കുമുന്നിൽ താഴെയായാണ് ഇതിന്റെ സ്ഥാനം. ഇതിൽ നിന്നുപുറപ്പെടുന്ന സ്റ്റെൻസൺസ് കുഴൽ മാസ്സറ്റിയർ പേശിയിലൂടെ കടന്ന് രണ്ടാമത്തെ പ്രീമോളാർ പല്ലുകൾക്കുനേരെ കവിളുകൾക്കുള്ളിലായി തുറക്കുന്നു.

## ഉപഹന്വാസ്ഥി ഗ്രന്ഥി
8 മുതൽ 10 വരെ ഗ്രാം ഭാരമുള്ള ഈ ഗ്രന്ഥി ഉപഹന്വാസ്ഥി ത്രികോണത്തിനകത്താണിരിക്കുന്നത്. ഇതിന്റെ കുഴലായ വാർട്ടൺസ് കുഴൽ നാവിന്റെ അടിയിലായി തുറക്കുന്നു.

## ഉപജിഹ്വ ഗ്രന്ഥി
നാവിനടിയിലായി 5 മുതൽ 15 വരെ ചെറിയ റിവിനസ് അഥവാ ബാർത്തോളിൻ കുഴലുകളാൽ തുറക്കപ്പെടുന്ന, നാവിനടിയിൽത്തന്നെ സ്ഥിതി ചെയ്യുന്ന ഗ്രന്ഥിയാണിത്.

## അവലംബം




വർഗ്ഗം:ഗ്രന്ഥികൾ
ഗോയിറ്റർ

തൈറോയിഡ് ഗ്രന്ഥി ഉത്പാദിപ്പിക്കുന്ന തൈറോക്സിൻ എന്ന ഹോർമോണിന്റെ അഭാവത്തിൽ തൊണ്ടയിലെ തൈറോയ്ഡ് ഗ്രന്ഥി വീങ്ങുന്ന അവസ്ഥയ്ക്ക് പറയുന്ന പേരാണ് **സിംപിൾ ഗോയിറ്റർ** (തൊണ്ടമുഴ). പൊതുവേ ആഹാരത്തിൽ നിന്നു ലഭിക്കുന്ന അയഡിൻ എന്ന മൂലകത്തിന്റെ അഭാവമാണ് ഈ രോഗത്തിന് കാരണം.

## കാരണം
thumb|Struma nodosa (Class II)
[thumb|right|Struma with autonomous [Thyroid adenoma|adenoma]]
thumb|Struma Class III

10 മി.ഗ്രാമാണ് രക്തത്തിൽ ആവശ്യമായ അയഡിന്റെ ദൈനംദിനഅളവ്. അയഡിന്റെ അഭാവമുണ്ടാകമ്പോൾ **തൈറോയിഡ് സ്റ്റിമുലേറ്റിംഗ് ഹോർമോൺ** ഉണ്ടാകുകയും ഇത് തൈറോയിഡ് ഗ്രന്ഥിയെ ഉത്തേജിപ്പിക്കുകയും ചെയ്യുന്നു. ഈ അവസരത്തിൽ തൈറോയിഡ് ഗ്രന്ഥിയിലെ ഫോളിക്കിളുകൾ വലുതാകുകയും ദ്രാവകാവസ്ഥയിലുള്ള ഒരു പദാർത്ഥത്തിന് അളവ് വർദ്ധിക്കുകയും ചെയ്യുന്നു. ഇങ്ങനെ ഗ്രന്ഥി വലുതാകുന്ന അവസ്ഥയാണ് സിംപിൾ ഗോയിറ്റർ അഥവാ തൊണ്ടമുഴ.

## ഇതും കാണുക
*അന്തഃസ്രാവികൾ
## അവലംബം

## പുറത്തേക്കുള്ള കണ്ണികൾ

* National Health Services, UK 
* Network for Sustained Elimination of Iodine Deficiency
* Network for Sustained Elimination of Iodine Deficiency  - alternate site at Emory University's School of Public Health

വർഗ്ഗം:തൈറോയിഡ്
വർഗ്ഗം:ഹോർമോൺ രോഗങ്ങൾ
ജെനിവീവ്

ക്രൈസ്തവസഭയിലെ ഒരു പുണ്യവതിയാണ് **വിശുദ്ധ ജെനിവീവ്**. 

## ജീവിതരേഖ

ഏ.ഡി 420-നോടടുത്ത് ഫ്രാൻസിൽ പാരീസിനടുത്തുള്ള നന്തേർ എന്ന ഗ്രാമത്തിൽ ഒരു ദരിദ്രകർഷക കുടുംബത്തിൽ ജെനിവീവ് ജനിച്ചു. അവൾക്ക്  ഏഴുവയസായിരുന്ന സമയത്ത് ഓക്സറിലെ വി. ജെർമാനസ് അവളുടെ നാട് സന്ദർശിച്ചു. ക്രിസ്തുവിനെപ്പറ്റി അക്കാലയളവിൽ അവൾ അറിയുകയും വി. ജെർമാനസിനോട് തന്റെ ജീവിതം യേശുവിനു വേണ്ടി സമർപ്പിക്കണമെന്ന് അഭ്യർഥിക്കുകയും ചെയ്തു. തുടർന്ന് അദ്ദേഹം അവൾക്ക് ശിരോവസ്ത്രം നൽകി. പിന്നീടുള്ള ജെനിവീവിന്റെ ജീവിതം പ്രാർഥനകളും സത്പ്രവർത്തികളും നിറഞ്ഞതായിരുന്നു മാതാപിതാക്കളുടെ മരണശേഷം ജെനിവീവ് പാരീസിലേക്ക് താമസം മാറ്റി. 

പാരീസിനെ ഫ്രാങ്കുകൾ ആക്രമിച്ച യുദ്ധത്തിൽ എല്ലാം നഷ്ടപ്പെട്ടവർക്കു തുണയായി ജെനിവീവ് പ്രവർത്തിച്ചു. നിരാലംബരെ സഹായിക്കുവാനായി അവൾ ഉണർന്നു പ്രവർത്തിക്കുകയും പ്രാർഥനകൾ നടത്തുകയും ചെയ്തു. തുടർന്ന് ദുരന്തങ്ങൾ അവസാനിച്ചു. തുടർന്ന്  ഏ.ഡി. 512-നോടടുത്ത് ജെനിവീവ് അന്തരിച്ചു. മരണശേഷം നിരവധി അത്ഭുതങ്ങൾ അവളുടെ നാമത്തിൽ സംഭവിച്ചു. ജെനിവീവിന്റെ മൃതദേഹം പാരീസിൽ വിശുദ്ധ പത്രോസിന്റെയും വിശുദ്ധ പൗലോസിന്റെയും നാമത്തിലുള്ള ദേവാലയത്തിലാണ് അടക്കം ചെയ്തത്.

## അവലംബം

*
*

## പുറത്തേക്കുള്ള കണ്ണികൾ

*Catholic Encyclopedia: ''St. Geneviève''
*Hagiography of Ste Geneviève 

വർഗ്ഗം:ക്രൈസ്തവസഭയിലെ വിശുദ്ധർ
ഫുൾജെൻസിയോ ബാറ്റിസ്റ്റ

ക്യൂബൻ വിപ്ലവത്തിനു മുൻപുള്ള കാലഘട്ടത്തിൽ ക്യൂബ ഭരിച്ചിരുന്ന സ്വേച്ഛാധിപതിയാണ് **ഫുൾജെൻസിയോ ബാറ്റിസ്റ്റ**(; ജനുവരി 16, 1901 – ഓഗസ്റ്റ് 6, 1973). വിപ്ലവത്തെ തുടർന്ന് ഫിഡൽ കാസ്ട്രോയുടെയും ചെഗുവേരയുടെയും നേതൃത്വത്തിലുള്ള വിപ്ലവകാരികളാൽ കീഴടക്കപ്പെട്ടു.

## അവലംബം

## പുറത്തേക്കുള്ള കണ്ണികൾ

* Fulgencio Batista  from *The History of Cuba*
* Fulgencio Batista from *The Latin American Studies Organization*
* What Castro Found by Ana Simo
* January 1, 1959: "Cuban Dictator Batista Falls From Power" by *[[The History Channel]]*
* Fulgencio Batista Zaldívar Collection at the University of Miami Cuban Heritage Collection

വർഗ്ഗം:1901-ൽ ജനിച്ചവർ
വർഗ്ഗം: 1973-ൽ മരിച്ചവർ
വർഗ്ഗം:ജനുവരി 16-ന് ജനിച്ചവർ
വർഗ്ഗം:ഓഗസ്റ്റ് 6-ന് മരിച്ചവർ

വർഗ്ഗം:ക്യൂബ
ഡൈ ഹാർഡ് വിത്ത് എ വെഞ്ച്യൻസ്

1995ൽ പുറത്തിറങ്ങിയ അമേരിക്കൻ ആക്ഷൻ ചലച്ചിത്രമാണ് **ഡൈ ഹാർഡ് വിത്ത് എ വെഞ്ച്യൻസ്**.ഡൈ ഹാർഡ് പരമ്പരയിലെ മൂന്നാമത്തെ ചിത്രമാണിത്.ആദ്യ ചിത്രത്തിന്റെ സംവിധായകനായിരുന്ന ജോൺ മക്ടേർണനാണ് ഈ ചിത്രത്തിന്റെ സംവിധാനവും നിർമ്മാണവും നിർവഹിച്ചിരിക്കുന്നത്.

ബ്രൂസ് വില്ലിസ് ന്യൂ യോർക്ക് പോലീസിലെ ലഫ്റ്റണന്റ് ജോൺ മക്ലൈനായും ജെറമി അയേൺസ് സൈമൺ ഗ്രബറായും വേഷമിട്ടിരിക്കുന്നു.ഈ ചിത്രത്തിന്റെ തുടർച്ചയായി  12 വർഷങ്ങൾക്ക് ശേഷം ലിവ് ഫ്രീ ഓർ ഡൈ ഹാർഡ് പുറത്തിറങ്ങി. 

## ഇതിവൃത്തം
ഒരു ഡിപ്പാർട്ട്മെന്റ് സ്റ്റോറിലുണ്ടായ ബോംബ് സ്ഫോടനെത്തെ തുടർന്ന് സ്ഫോടനത്തിന്റെ ഉത്തരവാദിത്തം തനിക്കാണെന്ന് സൈമൺ (ജെറമി അയേൺസ്) എന്നൊരാൾ പോലിസിനെ ഫോണിൽ അറിയിക്കുന്നു.മക്ലൈൻ (ബ്രൂസ് വില്ലിസ്) താൻ പറയുന്ന ചില കാര്യങ്ങൾ ചെയ്യണമെന്നും അല്ലെങ്കിൽ ഇനിയും സ്ഫോടനങ്ങൾ നടക്കുമെന്നും അയാൾ ഭീഷണിപ്പെടുത്തുന്നു.അയാളുടെ നിർദ്ദേശപ്രകാരം 'നീഗ്രോകളെ വെറുക്കുന്നു' എന്നെഴുതിയ ബോർഡും ശരീരത്തിൽ തൂക്കി കറുത്ത വർഗ്ഗക്കാർ താമസിക്കുന്ന തെരുവിലെത്തുന്ന മക്ലൈനെ സ്ഥലത്തെ ചെറുപ്പക്കാർ ആക്രമിക്കുന്നു.ഇതിൽ നിന്നും മക്ലൈനെ സ്യൂസ് (സാമുവൽ എൽ. ജാക്ക്സൺ) എന്നൊരാൾ രക്ഷിക്കുന്നു.ഇതിനിടയിൽ സൈമൺ ആദ്യ ചിത്രമായ ഡൈ ഹാർഡിലെ വില്ലൻ ഹാൻസ് ഗ്രബറിന്റെ സഹോദരനാണെന്ന് പോലീസിനു മനസ്സിലാവുന്നു.സഹോദരനെ വധിച്ചതിനു മക്ലൈനോട് പ്രതികാരം ചെയ്യുകയാണെന്ന് പോലീസ് സംശയിക്കുന്നു.സൈമണിന്റെ നിർദ്ദേശങ്ങൾ പിന്തുടരുന്നതിനിടയിൽ പ്രതികാരമല്ല ഫെഡറൽ റിസ്സർവ് ബാങ്കിൽ സൂക്ഷിച്ചിട്ടുള്ള $14000 കോടി വിലമതിക്കുന്ന സ്വർണ കട്ടികൾ മോഷ്ടിക്കുകയാണ് സൈമണിന്റെ ലക്ഷ്യമെന്നു മക്ലൈൻ മനസ്സിലാക്കുന്നു.മക്ലൈനും കൂട്ടുകാരൻ സ്യൂസും മോഷണത്തെ തടയാൻ ശ്രമിക്കുകയാണ് പിന്നീട്. 

## അവലംബം

## പുറത്തേക്കുള്ള കണ്ണികൾ

* 
* 
* 

വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
വർഗ്ഗം:1995-ൽ പുറത്തിറങ്ങിയ ചലച്ചിത്രങ്ങൾ
സിന്ദൂരത്തുമ്പി

സിന്ദൂരനിറത്തിലുള്ള നീർമുത്തൻ കുടുംബത്തിൽ ഉള്ള ഒരിനം കല്ലൻ തുമ്പിയാണ് **സിന്ദൂരച്ചിറകൻ** അഥവാ **സിന്ദൂരത്തുമ്പി** - **Crimson Marsh Glider** (ശാസ്ത്രീയനാമം:- *Trithemis aurora*). 

ആൺതുമ്പികളാണ് സിന്ദൂരനിറത്തിൽ കാണപ്പെടുന്നത്, ഇവയുടെ ചിറകിന്റെ ഭാഗങ്ങളിലും ഈ സിന്ദൂരഛായ കാണപ്പെടുന്നു. എന്നാൽ പെൺതുമ്പികളുടെ നിറം മഞ്ഞയാണ് ഇവയുടെ ചിറകുകളിലും മഞ്ഞ നിറം വ്യാപിച്ചിരിക്കുന്നു. സാധാരണയായി സിന്ദൂരത്തുമ്പികൾ വനമേഖലകളിലാണ് വിഹരിക്കുന്നതെങ്കിലും മഴക്കാലങ്ങളിൽ തീരപ്രദേശങ്ങളിലും ഇവയെ കാണുവാൻ സാധിക്കുന്നതാണ്. തണ്ണീർത്തടങ്ങളാണ് പ്രധാന ആവാസമേഖലകൾ. ചിമ്മിണി, കല്ലട, കക്കയം തുടങ്ങിയ വലിയ ജലസംഭരണപ്രദേശങ്ങളിൽ ഇവയെ സാധാരണയായി കാണാറുണ്ട്. ആഫ്രിക്ക, ഏഷ്യ ഭൂഖണ്ഡങ്ങൾ ഇവയുടെ ആവാസമേഖലകളാണ്

## ചിത്രശാല

File:Trithemis aurora male by kadavoor.JPG
പ്രമാണം:സിന്ദൂരത്തുമ്പി Crimson Marsh Glider.jpg|ആൺതുമ്പി
File:Trithemis aurora MALE.jpg|ആൺതുമ്പി

File:Crimson marsh glider male.jpg|അതിരപ്പിള്ളിയിൽ നിന്നും
File:Trithemis aurora FEMALE.jpg|പെൺതുമ്പി
File:Emergence of a Dragonfly.jpg|വിരിയുന്നു 


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
യാൻ ടിമ്മൻ

ഡച്ച് ഗ്രാൻഡ് മാസ്റ്ററും അനേകം തവണ ലോക ചെസ്സ് ചാമ്പ്യൻ പട്ടത്തിനുള്ള  മത്സരാർത്ഥിയുമായിരുന്നു **യാൻ ഹെൻറിക്ക്ടിമ്മൻ** (ജനനം:1951 ഡിസം:14) തന്റെ കരിയറിന്റെ ഔന്നത്യത്തിൽ ഏറ്റവും മികച്ച സോവിയറ്റ് വംശജനല്ലാത്ത കളിക്കാരൻ എന്നു  അദ്ദേഹം കരുതപ്പെട്ടിരുന്നു.""The Best of the West" എന്നും ടിമ്മനെ വിശേഷിപ്പിക്കപ്പെട്ടിട്ടുണ്ട്. തന്റെ തിളക്കമാർന്ന ചെസ്സ് ജീവിതത്തിൽ 9 തവണ ഡച്ച് ചെസ്സ് ചാമ്പ്യനുമായിരുന്നു.

ടിമ്മനും കാസ്പറോവുമായി  ഹില്വെർസമിൽ വച്ച് 1985 ൽ നടന്ന  ഈ ഗെയിം ടിമ്മന്റെ ശൈലിയ്ക്ക് മികച്ച ഒരു ഉദാഹരണമാണ് .

**1.e4 e5 2.Nf3 Nc6 3.Bb5 a6 4.Ba4 Nf6 5.O-O Be7 6.Re1 b5 7.Bb3 d6 8.c3 O-O 9.h3 Bb7 10.d4 Re8 11.Ng5 Rf8 12.Nf3 Re8 13.Nbd2 Bf8 14.a3 h6 15.Bc2 Nb8 16.b4 Nbd7 17.Bb2 g6 18.c4 exd4 19.cxb5 axb5 20.Nxd4 c6 21.a4 bxa4 22.Bxa4 Qb6 23.Nc2 Qc7 24.Bb3 Ba6 25.Rc1 Bg7 26.Ne3 Bb5 27.Nd5 Nxd5 28.Bxg7 Kxg7 29.exd5 Ne5 30.Ne4 Nd3 31.Qd2 Ra3 32.Nf6 Rxe1+ 33.Rxe1 Kxf6 34.Qc3+ Ne5 35.f4 Ba4 36.fxe5 dxe5 37.d6 Qxd6 38.Qf3+ Ke7 39.Qxf7+ Kd8 40.Rd1 Ra1 41.Qf6+ 1–0**

## അവലംബം

വർഗ്ഗം:ചെസ്സ് ഗ്രാൻഡ്മാസ്റ്റർമാർ
ഗവണ്മെന്റ് ഹയർസെക്കണ്ടറി സ്കൂൾ, പുളിയനം

കേരളത്തിലെ എറണാകുളം ജില്ലയിലെ പാറക്കടവ് ഗ്രാമപഞ്ചായത്തിൽ സ്ഥിതിചെയ്യുന്ന ഹയർസെക്കന്ററി വിദ്യാലയമാണ് **ഗവണ്മെന്റ് ഹയർസെക്കണ്ടറി സ്കൂൾ, പുളിയനം**. അങ്കമാലി നിയോജകമണ്ഡലത്തിലാണ് ഈ വിദ്യാലയം സ്ഥിതിചെയ്യുന്നത്. 1947ലാണ് ഈ വിദ്യാലയം സ്ഥാപിതമായത്. അങ്കമാലിയിൽ നിന്നും പുളിയനം വഴി എളവൂർക്ക് പോകുന്ന വഴിയിലാണ് ഈ സ്ക്കൂൾ സ്ഥിതിചെയ്യുന്നത്. ലോകപ്രശസ്ത ചിത്രകാരൻ ബോസ് കൃഷ്ണമാചാരി ഈ വിദ്യാലയത്തിലെ പൂർവ്വ വിദ്യാർത്ഥിയാണ്. 

## ചരിത്രം
1947ൽ പുളിയനം ഗ്രാമത്തിൽ സ്ഥിതിചെയ്യുന്ന ഭദ്രകാളി മറ്റപ്പിള്ളി മനയുടെ കീഴിൽ ഒരു ലോവർപ്രൈമറി വിദ്യാലയം ആരംഭിച്ചു. ശ്രീ.ഭദ്രകാളി മറ്റപ്പള്ളി മന വക പട്ടരുമഠം എന്ന കെട്ടിടത്തിലായിരുന്നു ഈ സ്ക്കൂൾ ആരംഭിച്ചത്. ശ്രീ.ദേവൻ വാസുദേവൻ നമ്പൂതിരിപ്പാട് ആയിരുന്നു മനയിലെ കാരണവർ. പിന്നീട് മന അധികാരികൾ ഈ വിദ്യാലയം സർക്കാരിലേക്ക് വിട്ടുനൽകി. 1963-ൽ അപ്പർപ്രൈമറിയായും, 1966-ൽ ഹൈസ്ക്കുളായും, 1997-ൽ ഹയർ സെക്കൻററി സ്ക്കൂൾ ആയും ഉയർത്തി.

## ഹെഡ് മാസ്റ്റർമാർ

* കിട്ടുണ്ണിഅയ്യപ്പൻ
* കെ.പി.നാരായണൻ നായർ
* പി.ടി.വർഗ്ഗീസ്
* നാരായണപിള്ള
* കെ.വർഗ്ഗീസ്
* കെ.ഡി.ആന്റണി
* പി.നാരായണൻ നമ്പ്യാർ‍
* പി.കൗസല്ല്യ
* കെ.ഇ.മാത്യൂ
* കെ.യു.ബാലൻ
* പി.വി.രവീന്ദ്രൻ.
* പി.എസ്സ്.സോമശേഖരൻനായർ
* കെ.ഐ.ജേക്കബ്
* സുഹ്ര ബീവി
* വി.പി.ലീല
* റീത്ത ജോൺ ഫെർണാണ്ടസ്
* എൻ.സി.ലീലാമ്മ
* പി.ഒ.ത്രേസ്യാമ്മ
* കെ.വി.തംകമ്മ
* വി.ജെ.മേരി
* വിമല
* ശാലിനി
* വി.ജെ.ഭാനുമതിയമ്മ
* പി.എ.യാസ്മിൻ 
* കെ.കെ.ശാന്ത

## പ്രിൻസിപ്പാൾമാർ
**പ്രിൻസിപ്പാൾ(ചാർജ്ജ്)**
* റീത്ത ജോൺ ഫെർണാണ്ടസ്
* എൻ.സി.ലീലാമ്മ
* പി.ഒ.ത്രേസ്യാമ്മ
* എ .എം നൗഷാദ്

## പ്രിൻസിപ്പാൾ

* പി.എം.മായ
* പുഷ്പകുമാരി
* കെ.ഓമന
* വൽസ വർഗ്ഗീസ്
* എ .എം നൗഷാദ്

## സൗകര്യങ്ങൾ
* റീഡിംഗ് റൂം
* ലൈബ്രറി
* സയൻസ് ലാബ്
* കംപ്യൂട്ടർ ലാബ്

## ചിത്രശാല

പ്രമാണം:Govt HSS Puliyanam Auditorium IMG20240603094858.jpg|സ്ക്കൂൾ ഓഡിറ്റോറിയം
പ്രമാണം:Govt HSS Puliyanam Campus IMG20240603095014.jpg|ക്യാമ്പസ്
പ്രമാണം:Govt HSS Puliyanam Campus IMG20240603095232.jpg|ക്യാമ്പസ്
പ്രമാണം:Govt HSS Puliyanam Class Rooms IMG20240603095223.jpg|ക്ലാസ് മുറികൾ
പ്രമാണം:Govt HSS Puliyanam Higher Secondary Block IMG20240603095242.jpg|ഹയർസെക്കന്ററി കെട്ടിടം
പ്രമാണം:Govt HSS Puliyanam IMG20240603095353.jpg|സ്റ്റേജ്
പ്രമാണം:Govt HSS Puliyanam IMG20240603100948.jpg|പ്രവേശനോത്സവം 2024
പ്രമാണം:Govt HSS Puliyanam Plaq IMG20240603095258.jpg|ശിലാഫലകം
പ്രമാണം:Govt HSS Puliyanam School Building IMG20240603095007.jpg|ക്ലാസ് മുറികൾ
പ്രമാണം:Govt HSS Puliyanam School Bus IMG20240603095218.jpg|സ്ക്കൂൾ ബസ്


## ഇതുംകാണുക
പുളിയനം
## പുറത്തേക്കുള്ള കണ്ണികൾ
* സ്ക്കൂൾ വിക്കി താൾ
* സമേതം പേജ്

വർഗ്ഗം:എറണാകുളം ജില്ലയിലെ വിദ്യാലയങ്ങൾ
ഇന്ത്യൻ ഇൻസ്ററിററ്യൂട്ട് ഓഫ് കെമിക്കൽ ടെക്നോളജി, ഹൈദ്രബാദ്

ഹൈദരാബാദിൽ സ്ഥിതി ചെയ്യുന്ന ഈ ദേശീയഗവേഷണശാല  സി.എസ്.ഐ.ആറിൻറെ കീഴിലാണ്. കെമിസ്ട്രി (മൌലികവും പ്രയോഗയോഗ്യവും), ബയോകെമിസ്ട്രി, ബയോഇൻഫോമാററിക്സ്, കെമിക്കൽ എഞ്ചിനിയറിംഗ് എന്നീ മേഖലകളിൽ ഗവേഷണം നടത്തുകയും ഇന്ത്യയുടെ വ്യാവസായിക സാമ്പത്തിക വികസനത്തിനാവശ്യമായ ശാസ്ത്രസാങ്കേതിക വിവരങ്ങൾ നൽകുകയും ചെയ്യുന്നു. സി.എസ്.ഐ.ആറിൻറെ 39 ഗവേഷണശാലകളിൽ ഏററവുമധികം പേററൻറുകൾ നേടിയെടുത്തിട്ടുളളത്  ഐ.ഐ.സി.ടി.യാണ്

##### പൂർണ്ണ വിലാസം

ഇന്ത്യൻ ഇൻസ്ററിററൂട്ട് ഓഫ് കെമിക്കൽ ടെക്നോളജി
ഹൈദരാബാദ് 500007 (ആന്ധ്രപ്രദേശ്, ഇന്ത്യ) 
ഫോൺ +91-40-27193134 ഫാക്സ് +91-40 27193227

#### ചരിത്രം

1944- ൽ അന്നത്തെ ഹൈദരാബാദ് സർക്കാർ ഹൈദരാബാദ് നഗരത്തിൽ സ്ഥാപിച്ച സെൻട്രൽ സയന്റിഫിക് അൻഡ് ഇൻഡസ്ട്രിയൽ ലാബ് (സി.എസ്.ഐ.എൽ ) ആണ് ഐ.ഐ.സി.ടി.യടെ മൂലരൂപം.  സ്വാതന്ത്ര്യപ്രാപ്തിക്കു ശേഷം ഹൈദരാബാദ് നാട്ടുരാജ്യം ഇന്ത്യയുടെ അവിഭാജ്യ ഘടകമായി തീരുകയും,  സി.എസ്.ഐ.എൽ  വിപുലീകരിക്കപ്പെയുകയും ചെയ്തു. 1954, ജനവരി 2ന് അന്നത്തെ പ്രധാനമന്ത്രി ജവാഹർലാൽ നെഹറു മുഖ്യകെട്ടിടം ഉദ്ഘാടനം ചെയ്തു. 1956- ൽ ഈ സ്ഥാപനം സി.എസ്.ഐ.ആർ ഏറെറടുത്ത് റീജിയണൽ റിസർച്ച് ലാബറട്ടറി, ഹൈദരാബാദ് (ആർ. ആർ. എൽ, എച്ച്)  എന്ന് പുതിയ പേരിട്ടു. പേരിനൊത്തവിധം  പ്രാദേശികാവശ്യങ്ങൾക്കും ഉത്പന്നങ്ങൾക്കും വേണ്ട ശാസ്ത്രസാങ്കേതിക പദ്ധതികൾ വികസിപ്പിക്കുകയെന്നതായിരുന്നു മുഖ്യചുമതല.  പിന്നീട് 1989-ൽ ഈ സ്ഥാപനത്തിന്റെ ബഹുമുഖഗവേഷണ പ്രവർത്തനങ്ങൾക്ക് അംഗീകാരമെന്നോണം ഇന്ത്യൻ ഇൻസ്ററിററൂട്ട് ഓഫ് കെമിക്കൽ ടെക്നോളജി എന്ന് വീണ്ടും പേരുമാററം നടന്നു.

#### ഗവേഷണരംഗം
മുഖ്യവൈജ്ഞാനികരും സഹപ്രവർത്തകരുമടക്കം ഏകദേശം 450 പേരുളള ഈ സ്ഥാപനത്തിൽ  ബഹുമുഖഗവേഷണമേഖലകളിൽ ഉയർന്ന നിലവാരത്തിലുളള പരീക്ഷണങ്ങൾ  നടത്താനുളള എല്ലാ സൌകര്യങ്ങളും ഉണ്ട്. 
കീടനാശിനികൾ, ഔഷധികൾ  കാർബണിക സംയുക്തങ്ങൾ, രാസത്വരകങ്ങൾ, പോളിമേഴ്സ്, കാർബണിക ലേപനങ്ങൾ, താണതരം ക ൽക്കരിയുടെ ഉപയോഗങ്ങൾ, സസ്യഎണ്ണകളിൽ നിന്ന് മൂല്യവത്തായ ഉത്പന്നങ്ങൾ ഇതൊക്കെ ഐ.ഐ.സി.ടി.യുടെ മുഖ്യ ഗവേഷണ മേഖലകളിൽ പെടുന്നു. ഈ ഗവേഷണ ഫലങ്ങൾ വാണിജ്യസ്ഥാപനങ്ങൾക്കു കൈമാറുന്നതിന്റെ അവിഭാജ്യഘടകമായി പ്രക്രിയയുടേയും യന്ത്രശില്പഘടനയുടേയും രൂപരേഖകളും തയ്യാറാക്കുന്നു.
മലേറിയ, ഫൈലേറിയ, ജാപ്പാനീസ് എൻസെഫലൈററിസ്, ഡെങ്കു പനി എന്നിവക്കെതിരെ നിയന്ത്രണ ഉപാധികൾ വികസിപ്പിച്ചെടുത്തത്  ഗണനീയമായ നേട്ടങ്ങളിലൊന്നാണ്.
 
#### പ്രശസ്ത വൈജ്ഞാനികർ

ഭട്നാഗർ പുരസ്കാരം നേടിയവർ: ബി.എം. ചൌധരി (1990), ജെ.എസ്. യാദവ് (1991), ടി.കെ. ചക്രവർത്തി (2002), ജി. നരഹരിശാസ്ത്രി (2011)

വിവിധ ദേശീയ അന്തർദ്ദേശീയ ബഹുമതികൾ നേടി ഐ.ഐ.സി.ടി.യുടെ   പേര് ഉന്നതങ്ങളിൽ  എത്തിച്ച  21 വൈജ്ഞാനികരെ സുവർണ്ണജയന്തി(2004) ആഘോഷങ്ങളുടെ ഭാഗമായി ബഹുമതിപത്രം നൽകി ആദരിക്കുകയുണ്ടായി. 

## അവലംബം

* IICT Hyderabad Official Website 

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
2011 ചാമ്പ്യൻസ് ലീഗ് ട്വന്റി20

ചാമ്പ്യൻസ് ലീഗ് അന്താരാഷ്ട്ര ക്ലബ് ട്വന്റി20 മത്സരങ്ങളുടെ മൂന്നാമത്തെ സംരംഭമാണ് **2011ലെ ചാമ്പ്യൻസ്‌ ലീഗ്‌ ട്വന്റി20**. ടൂർണ്ണമെന്റിലെ എല്ലാ മത്സരങ്ങളും സംഘടിപ്പിച്ചത് ഇന്ത്യയിൽ വച്ചാണ്. മത്സരങ്ങൾ 2011 സെപ്റ്റംബർ 23-ന് ആരംഭിച്ച് ഒക്ടോബർ 9-നു് സമാപിച്ചു. ടൂർണ്ണമെന്റിൽ ഓസ്ട്രേലിയ, ഇന്ത്യ,ദക്ഷിണാഫ്രിക്ക എന്നിവടങ്ങളിൽ നിന്നുള്ള പത്ത് ടീമുകൾ പങ്കെടുത്തു.
## ടീമുകൾ
താഴെപ്പറയുന്ന ടൂർണ്ണമെന്റുകളിൽ നിന്നാണ് മത്സരിക്കുന്ന ടീമുകളെ തെരഞ്ഞെടുത്തത്.

താഴെപ്പറയുന്ന ടീമുകൾ യോഗ്യത നേടി.

## വേദികൾ
ഈ ടൂർണമെന്റിനു് ഇന്ത്യയിലെ മൂന്നു നഗരങ്ങളാണ് ആതിഥ്യമരുളിയത്. ഇതിൽ ക്വാളിഫൈയിങ്ങ് മത്സരങ്ങൾ നടന്നത് ഹൈദരാബാദിലെ രാജീവഗാന്ധി ഇന്റർനാഷണൽ സ്റ്റേഡിയത്തിലായിരുന്നു. ചെന്നൈ സൂപ്പർ കിംഗ്സ്, റോയൽ ചാലഞ്ചെഴ്സ് ബാംഗ്ലൂർ എന്നീ ടീമുകൾ അവരുടെ ചില മത്സരങ്ങൾ ഹോം ഗ്രൗണ്ടിൽ കളിച്ചു. 

ചെന്നൈ സൂപ്പർ കിംഗ്സ് സെമിഫൈനലിനു അർഹമാവുകയാണെങ്കിൽ സൈമിഫൈനൽ വേദി ചെന്നൈ ആയിരിക്കും. ബാംഗ്ലൂർ റോയൽ ചാലഞ്ചേഴ്സ് ചെന്നൈയുമായല്ല സെമി കളിക്കേണ്ടതെങ്കിൽ ബാംഗ്ലൂരിന്റെ സെമിഫൈനൽ ബാംഗ്ലൂരിലായിരിക്കും. ഫൈനൽ ചെന്നൈയിൽ  ആയിരിക്കും.




## യോഗ്യതാമത്സരങ്ങൾ
### ക്രമം
ആറു ടീമുകളുടെ യോഗ്യതാ മത്സരങ്ങൾ ഹൈദരാബാദിൽ 2011 സെപ്റ്റംബർ 19 മുതൽ 21 വരെയാണ് നടന്നത്. ടീമുകളെ മൂന്നു വീതമുള്ള രണ്ടു ഗ്രൂപ്പാക്കി തിരിക്കുകയും,ഇതിലെ ഓരോ ടീമും മറ്റു രണ്ടു ടീമുകളുമായി മത്സരിക്കുകയും ചെയ്തു. രണ്ടു ഗ്രൂപ്പിലെയും മികച്ച ടീമും രണ്ടു ഗ്രൂപ്പിലും ഏറ്റവുമധികം പോയന്റ് നേടുന്ന രണ്ടാമത്തെ ടീമും യോഗ്യത നേടും. താഴെപ്പറയുന്ന ടീമുകളാണ് യോഗ്യതാ മത്സരത്തിൽ പങ്കെടുത്തത്.:

### മത്സരക്രമം
#### പൂൾ എ

----
----

#### പൂൾ ബി

----
----

## അവലംബം


വർഗ്ഗം:ചാമ്പ്യൻസ്‌ ലീഗ്‌ ട്വന്റി20 മൽസരങ്ങൾ
സെന്റർ ഫോർ സെല്ലുലാർ ആന്റ് മോളിക്യുലർ ബയോളജി, ഹൈദരാബാദ്

സി.എസ്.ഐ.ആറിൻറെ കീഴിലുളള ഈ ദേശീയഗവേഷണശാല ഹൈദരാബാദിൽ സ്ഥിതി ചെയ്യുന്നു.
#### ചരിത്രം
1977-ൽ ഒരു ഭാഗികമായി സ്വയംഭരണമുളള കേന്ദ്രമായി തുടക്കം കുറിച്ചു. 1981-82 പൂർണ്ണ രൂപം പ്രാപിച്ചു. 1987 നവംബർ 26ന് അന്നത്തെ പ്രധാനമന്ത്രി രാജീവ് ഗാന്ധി രാഷ്ട്രത്തിന് സമർപ്പിച്ചു
#### ഗവേഷണരംഗം
സി.സി.എം.ബി.യുടെ  ഗവേഷണപ്രവർത്തികളെ മുഖ്യമായും മൂന്നായി തരം തിരിക്കാം. ജൈവശാസ്ത്രത്തിലെ ഏററവും പുതിയ മേഖലകളിൽ മൌലിക ഗവേഷണം, സാമൂഹികാവശ്യങ്ങൾക്കായുളള ഗവേഷണം, പ്രായോഗികവും വ്യാപാരയോഗ്യവുമായ ഗവേഷണം

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
ലോലിപോപ്പ്

ബെന്നി പി. നായരമ്പലത്തിന്റെ തിരക്കഥയിൽ ഷാഫി സംവിധാനം ചെയ്ത് 2008-ൽ പുറത്തിറങ്ങിയ ഒരു മലയാളചലച്ചിത്രമാണ് ***ലോലിപോപ്പ്***. പൃഥ്വിരാജ്, ജയസൂര്യ, കുഞ്ചാക്കോ ബോബൻ, റോമ, ഭാവന എന്നിവരാണ് പ്രധാനകഥാപാത്രങ്ങളെ അവതരിപ്പിച്ചിരിക്കുന്നത്.
## കഥാസംഗ്രഹം
ഒരു ഓട്ടോമൊബൈൽ വർക്ക്‌ഷോപ്പ് നടത്തുന്ന ഫ്രാങ്കോയും(പൃഥ്വിരാജ്) അവന്റെ വളർത്തു സഹോദരി ജെനിയും(റോമ) ഒരു കോളേജ് വിദ്യാർത്ഥിനിയും വളരെ സ്നേഹത്തോടെ ജീവിക്കുന്നു. ഫ്രാങ്കോ ജെനിയുടെ ശത്രുവായ റോസ്ബെല്ലയുമായി(ഭാവന) പ്രണയത്തിലാകുമ്പോൾ കാര്യങ്ങൾ മാറിമറിയുന്നു.

## അഭിനേതാക്കൾ
* പൃഥ്വിരാജ് – ഫ്രാങ്കോ
* കുഞ്ചാക്കോ ബോബൻ – എബി
* ജയസൂര്യ – പ്രാഞ്ചി (ഫ്രാൻസിസ്)
* റോമ – ജെന്നി 
* ഭാവന – റോസാബെല്ല 
* സലീം കുമാർ ഫാ. അഡ്വ. കുരിയാക്കോസ്
* സുരാജ് വെഞ്ഞാറമ്മൂട് – ജബ്ബാർ
* രാജൻ പി. ദേവ് – ചാണ്ടിക്കുഞ്ഞ്
* ബിജുക്കുട്ടൻ
* ജഗതി ശ്രീകുമാർ – കരുണൻ
* ശാരി

## സംഗീതം

## ഒഴിവാക്കിയ രംഗങ്ങൾ
റീലീസ് ചെയ്ത സമയത്ത് സിനിമയിൽ ചില പ്രേത രംഗങ്ങളും ഉണ്ടായിരുന്നു. ജയസൂര്യ , രാജൻ പി. ദേവ് എന്നിവരുടെ ചില രംഗങ്ങളും ജഗതി ശ്രീകുമാറിന്റെ മുഴുവൻ രംഗങ്ങളും തിയേറ്ററിൽ നിന്നുള്ള മോശം പ്രതികരണത്തെത്തുടർന്ന് 
സ്റ്റാൻഡേർഡ് ഡെഫിനിഷൻ  ടെലിവിഷൻ പ്രിന്റുകളിൽ  നിന്നും ഡിജിറ്റൽ പ്രിന്റുകളിൽ നിന്നും നീക്കം ചെയ്തു.

## പുറത്തേക്കുള്ള കണ്ണികൾ
* 
* ''ലോലിപോപ്പ്''  – മലയാളസംഗീതം.ഇൻഫോ

വർഗ്ഗം:2008-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാഫി സംവിധാനം ചെയ്ത ചലച്ചിത്രങ്ങൾ
വർഗ്ഗം:ജയസൂര്യ അഭിനയിച്ച ചലച്ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
ലത്തീൻ അക്ഷരമാല

പാശ്ചാത്യലോകത്ത് ഏറ്റവും കൂടുതൽ പ്രചാരമുള്ള ലിപിരൂപമാണ് **ലത്തീൻ അക്ഷരമാല** അഥവാ **റോമൻ അക്ഷരമാല**. പടിഞ്ഞാറൻ ഗ്രീക്ക് അക്ഷരമാലയിൽനിന്നുമുണ്ടായ ക്യൂമിയൻ (Cumaean) ലിപിയിൽനിന്നും ഉരുത്തിരിഞ്ഞ എറ്റ്രൂസ്കനിൽനിന്നുമാണ് ലത്തീൻ ലിപിയുണ്ടായത്.

മദ്ധ്യ കാലഘട്ടത്തിൽ ലത്തീൻ ഭാഷയിൽനിന്നും ഉരുത്തിരിഞ്ഞുണ്ടായ റോമാനിക് ഭാഷകളിലും കെൽറ്റിക്, ജർമാനിക്, ക്രിലിക് ഭാഷകളിലും ചില സ്ലാവിക് ഭാഷകളിലും ലത്തീൻ ലിപി ഉപയോഗിക്കപ്പെടാൻ തുടങ്ങി. യൂറോപ്പിയൻമാരുടെ കോളനിവൽക്കരണം, ക്രിസ്ത്യൻ ഇവാഞ്ജലിസം എന്നിവ ലത്തീൻ ലിപി ലോകവ്യാപകമായി ഉപയോഗിക്കപ്പെടാൻ വഴിതെളിയിച്ചു, അമേരിക്ക, ഓസ്ട്രേലിയ, ആഫ്രിക്ക, കിഴക്കേ ഏഷ്യ എന്നീ പ്രദേശങ്ങളിലെ ചില തദ്ദേശീയ ഭാഷകളിലും  ലത്തീൻ ലിപി ഉപയോഗിക്കാൻ തുടങ്ങി

## പേര്
റോമൻ ലിപി എന്നോ ലാറ്റിൽ ലിപി എന്നോ ആണ് ഇതറിയപ്പെടുന്നത്. റോമൻ സാമ്രാജ്യത്തിൽ ഉത്ഭവിച്ചതിനാലാണിത്. ട്രാൻസ്‌ലിറ്ററേഷനെ ഉദ്ദേശിച്ച് "റോമനൈസേഷൻ" എന്ന് പറയാറുണ്ട്. യൂണികോഡ് "ലാറ്റിൻ" എന്ന പദമാണുപയോഗിക്കുന്നത്. ഇന്റർനാഷണൽ ഓർഗനൈസേഷൻ ഓഫ് സ്റ്റാൻഡേഡൈസേഷൻ (ഐ.എസ്.ഒ.) ഉപയോഗിക്കുന്നതും ഈ പേരുതന്നെ. The numerals are called Roman numerals.

## വ്യാപനം
ഇറ്റാലിയൻ ഉപദ്വീപിൽ നിന്നാണ് ലാറ്റിൻ അക്ഷരമാലയും ലാറ്റിൻ ഭാഷയും മെഡിറ്ററേനിയൻ കടലിനു ചുറ്റുമുള്ള പ്രദേശത്തേയ്ക്ക് വ്യാപിച്ചത്. റോമാസാമ്രാജ്യത്തിന്റെ വ്യാപനത്തിനൊപ്പമായിരുന്നു ഇത്. സാമ്രാജ്യത്തിന്റെ കിഴക്കൻ പ്രദേശങ്ങളായ ഗ്രീസ്, തുർക്കി, ലെവന്റ്, ഈജിപ്റ്റ് എന്നീ പ്രദേശങ്ങൾ തുടർന്നും ഗ്രീക്ക് ഭാഷ ഉപയോഗിച്ചുവന്നു. പടിഞ്ഞാറൻ പ്രദേശങ്ങളിൽ ലാറ്റി‌ൻ ഭാഷ വ്യാപകമായി ഉപയോഗിച്ചിരുന്നു. പടിഞ്ഞാറൻ റൊമാൻസ് ഭാഷകൾ ലാറ്റിനിൽ നിന്ന് പരിണമിച്ചുണ്ടായതിനൊപ്പം ഇവർ ലാറ്റിൻ ലിപി തുടർന്നും ഉപയോഗിച്ചുവന്നു.

### മദ്ധ്യകാലഘട്ടം
മദ്ധ്യകാലഘട്ടത്തിൽ പടിഞ്ഞാറൻ ക്രിസ്തുമതം വ്യാപിച്ചതോടെ ലാറ്റിൻ ലിപി വടക്കൻ യൂറോപ്പിലെ കെൽറ്റിക് ഭാഷകൾ സംസാരിച്ചിരുന്ന ജനങ്ങൾ പതിയെ സ്വീകരിച്ചു തുടങ്ങി.  ഓഘാം ലിപി റൂണിക് ലിപി എന്നിവയൊക്കെ ഇപ്രകാരം ലാറ്റിൻ ലിപിക്ക് വഴിമാറി. പടിഞ്ഞാറൻ സ്ലാവിക് ഭാഷകൾ, തെക്കൻ സ്ലാവിക് ഭാഷകൾ എന്നിവയും ഈ ലിപി സ്വീകരിച്ചു. ഈ ഭാഷകൾ സംസാരിച്ചിരുന്നവർ റോമൻ കത്തോലിക് മതം സ്വീകരിച്ചതോടെയായിരുന്നു ഇത്. കിഴക്കൻ സ്ലാവിക് ഭാഷകൾ സംസാരിച്ചിരുന്നവർ പൊതുവിൽ സിറിലിക് ലിപിയും ഓർത്തഡോക്സ് ക്രിസ്തുമതവുമായിരുന്നു സ്വീകരിച്ചത്.

## ഇവയും കാണുക
* റോമിക് ആൽഫാ‌ബെറ്റ്
* ലീറ്റ്

## അവലംബം

## പുറത്തേയ്ക്കുള്ള കണ്ണികൾ
*Diacritics Project &mdash; All you need to design a font with correct accents 

വർഗ്ഗം:ലിപികൾ
വർഗ്ഗം:ലത്തീൻ അക്ഷരമാല
ജഗ്ജീത് സിങ്

ഭാരതത്തിലെ പ്രശസ്‌തനായ ഒരു ഗസൽ ഗായകനായിരുന്നു ജഗ്മോഹൻ സിംഗ് ധിമാൻ എന്ന **ജഗജീത് സിംഗ്**. ഗസൽ ശൈലിയെ സാധാരണക്കാരനിലേക്കും ഭാരതീയ കലാവേദിയുടെ മുന്നിരയിലേക്കും കൊണ്ടുവന്ന ഒരു പ്രതിഭയായിട്ടാണ് ജഗ്ജിത് സിംഗ് ഇന്ന് ഓർമിക്കപ്പെടുന്നത്. അനേകം ഭാഷകളിൽ പാണ്ഡിത്യം കൈവരിച്ചിരുന്ന അദ്ദേഹം ചലച്ചിത്രങ്ങൾക്കും ടി.വി. പരമ്പരകൾക്കും വേണ്ടി പാടിയിട്ടുണ്ട്.

## ജീവിതരേഖ
രാജസ്ഥാനിലെ ശ്രീ ഗംഗാനഗറിൽ ജനിച്ച  ജഗ്ജീത് സിങ്ങിന്റെ ബാല്യത്തിലെ വിളിപ്പേര് "ജീത്" എന്നായിരുന്നു.  പണ്ഡിറ്റ് ഛഗൻലാൽ ശർമ്മയുടെ കീഴിൽ  സംഗീതപഠനം തുടങ്ങിയ ജീത് അതിന് ശേഷം സൈനിയ ഘരാന സ്‌കൂളിൽ ഉസ്താദ് ജമാലാൽ ഖാന്റെ ശിഷ്യനായി നീണ്ട ആറ് വർഷം സംഗീതം അഭ്യസിച്ചു. പ്രഫസറായ സൂരജ് ഭാനാണ് ജഗ്ജീത് സിങ്ങിലെ സംഗീതപ്രതിഭയെ കണ്ടെത്തിയത്. എൺപതുകളിലെ സംഗീതലോകത്തെ നിറസാന്നിധ്യമായിരുന്നു ജഗ്ജീത്-ചിത്ര ദമ്പതികൾ. പഞ്ചാബി, ഹിന്ദി, ഉറുദു, ബംഗാളി, ഗുജറാത്തി, സിന്ധി, നേപ്പാളി ഭാഷകളിൽ അദ്ദേഹം പാടിയിട്ടുണ്ട്. പരമ്പതാഗതമായി തബല മാത്രം ഉപയോഗിച്ചിരുന്ന ഗസലിൽ ഗിറ്റാർ ഉൾപ്പെടെയുളള ഇലക്‌ട്രോണിക്‌ ഉപകരണങ്ങൾ ആദ്യമായി പരീക്ഷിച്ചതും ജഗ്‌ജിത്‌ സിംഗാണ്‌. ബിയോണ്ട്‌ ടൈം എന്ന ആൽബത്തിലൂടെ ആദ്യമായി മൾട്ടി ട്രാക്കിംഗ്‌ റെക്കോർഡിംഗ്‌ സംവിധാനം ഉപയോഗിച്ചതും ജഗ്‌ജിത്‌ സിംഗായിരുന്നു. മുൻ പ്രധാനമന്ത്രി എ.ബി. വാജ്‌പേയി എഴുതിയ പാട്ടുകൾ ചിട്ടപ്പെടുത്തി 'നയീ ദിശ' (1999), 'സംവേദന' (2002) എന്നീ ആൽബങ്ങൾ പുറത്തിറക്കിയിട്ടുണ്ട്‌. . ഭാര്യ ചിത്രസിങ്ങും അറിയപ്പെടുന്ന ഗസൽ ഗായികയാണ്.2003 ൽ പത്മഭൂഷൺ നൽകി രാജ്യം അദ്ദേഹത്തെ ആദരിച്ചു.

## പ്രശസ്ത ഗസലുകൾ
*ഹോത്തോം സേ ചൂലോ തുമ് മേരാ ഗീത് അമർ കർ ദോ
*തും ഇത്തന ജോ മുസ്‌കര രഹേ ഹോ
* ആപ്‌നി മർസി സേ കഹാൻ ആപ്‌നെ സഫർ കി ഹം ഹേൻ
* പെഹലേ ഹർ ചീസ് തി ആപ്‌നി മഗർ ആബ് ലഗ്താ ഹേ
* ആപ്‌നെ ഹി ഖർ മേൻ കിസി ദൂസരേ ഖർ കെ ഹം ഹേൻ
*മേരി സിന്ദഗി കിസി ഓർ കി മേരാനാം കാ കോയി ഔർ ഹേ
*അപ്നി മാർ സി സേ കഹാൻ 
*വോ ജോ ഹം മേ
*പട്ടാ പട്ടാ ബൂട്ടാ ബൂട്ടാ
*ഹോഷ്വാലോ കോ ഖബർ

## ആൽബങ്ങൾ
*ദ അൺ ഫൊർഗെറ്റബിൾസ് (1976)
*മൈൽസ്റ്റോൺ
*എക്സ്റ്റസീസ്
*എ സൗണ്ട് അഫയർ
*ബിയോണ്ട് ടൈം
*സംവൺ സംവേർ
*ഹോപ്
*ഫേസ് ടു ഫേസ്
*മാരാസിം
*ഡിഫറന്റ് സ്ട്രോക്ക്സ്
*ഫോർഗെറ്റ് മീ നോട്ട്
*ഗുരു മന്യോ ഗ്രന്ഥ്

## അവലംബം

## പുറംകണ്ണികൾ
*ജഗ്ജീത് സിംഗിന്റെ ഔദ്യോഗിക വെബ്സൈറ്റ്
*IMDB entry
*Twitter
*Article on the Genius of Jagjit Singh in Asian Lite Magazine by Sreeram Chaulia 
*Review of Jagjit Singh's Biography, ''Beyond Time'', in Asia Times by Sreeram Chaulia 
*Jagjit Singh Lyrics and Translations 
*Bazm-E-Jagjit
*Jagjit Singh Albums and Lyrics 
*Ghazal singer Jagjit Singh in Dulhann 
*http://blog.jagjitsingh.co.in/labels/jagjit.html 
*Dollar Mehta does a PhD on Jagjit-Singh 

വർഗ്ഗം:ഗസൽ ഗായകർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:1941-ൽ ജനിച്ചവർ
കാറ്റാടിത്തുമ്പി

നീളമുള്ള കാലുകളോടു കൂടിയ ഒരിനം കല്ലൻ തുമ്പിയാണ് **കാറ്റാടിത്തുമ്പി** - **Long-Legged Marsh Glider** (ശാസ്ത്രീയനാമം:- *Trithemis pallidinervis*).

കാറ്റുപിടിച്ചുള്ള ഇരിപ്പു മൂലമാണ് മലയാളത്തിൽ ഇവ *കാറ്റാടിത്തുമ്പി* എന്ന പേരിൽ അറിയപ്പെടുന്നത്. ആൺ, പെൺ തുമ്പികൾക്ക് തവിട്ടുനിറം കലർന്ന മഞ്ഞ നിറമാണ്. ഇവയുടെ വാലിൽ കറുപ്പുനിറത്തിലുള്ള  വളയങ്ങളും ചിറകുകളിൽ തവിട്ടു കലർപ്പും കാണപ്പെടുന്നു. തുറന്ന പ്രദേശങ്ങളിൽ വിഹരിക്കുന്ന ഇവ ചുള്ളിക്കൊമ്പുകൾ ഇരിപ്പിടമാക്കുന്നു. ഇന്ത്യയിൽ മിക്ക സംസ്ഥാനങ്ങളിലും കൂടാതെ ബംഗ്ലാദേശ്, കമ്പോഡിയ, ഹോങ്കോങ്, വിയറ്റ്നാം, ചൈന മുആന്മാർ, നേപ്പാൾ, ഒമാൻ, ഫിലിപ്പീൻസ് തുടങ്ങി മിക്ക ഏഷ്യൻ രാജ്യങ്ങളും ഇവയുടെ വിഹാര മേഖലകളാണ്.


File:Trithemis pallidinervis male 2 by kadavoor.jpg|ആൺതുമ്പി
File:LongLeggedMarshGlider 0915.JPG|പെൺതുമ്പി
File:Trithemis pallidinervis face (male).jpg|ആൺതുമ്പി
File:Trithemis pallidinervis face (female).jpg|പെൺതുമ്പി


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
സൂചിത്തുമ്പി

സൂചിപോലെ നേർത്ത ഉടലോടു  കൂടിയ ഒരിനം തുമ്പികളാണ് **സൂചിത്തുമ്പികൾ** (**Damselfly**) - **സൈഗോപ്‌റ്റെറ** (**Zygoptera**). ഒഡോനേറ്റ എന്ന ഓർഡറിനു കീഴിൽ സൈഗോപ്റ്റെറ എന്ന സബ് ഓർഡറിലാണ് ഇവയെ ഉൾപ്പെടുത്തിയിരിക്കുന്നത്.  തുമ്പികളുടേതിന് സമാനമായ ശരീരപ്രകൃതിയാണെങ്കിലും ഇവയുടെ ശരീരം വളരെ നേർത്തതാണ്. ഈ നേർത്ത ഉടലിനെ വാൽ ആയിട്ടാണ് പല സൂചിതുമ്പികളുടെയും പേരിനൊപ്പം ചേർത്തിരിക്കുന്നത്  (ഉദാ: കനൽവാലൻ ചതുപ്പൻ - Orange-tailed Marsh Dart).  മറ്റു തുമ്പികളിൽനിന്നും വ്യത്യസ്തമായി സൂചിത്തുമ്പികൾ ഇരിക്കുമ്പോൾ ചിറകുകൾ ഉടലിനോട് ചേർത്തുവെക്കുന്നതായി കാണാം. എന്നാൽ സൂചിത്തുമ്പികളിൽ ചേരാചിറകൻ (Lestidae) എന്ന കുടുംബത്തിൽ ഉൾപ്പെടുന്ന മിക്ക ഇനങ്ങളും ചിറകകൾ വിടർത്തിപ്പിടിക്കുന്നവ ആണ്. 

മരതകത്തുമ്പികൾ (Calopterygidae), നീർരത്നങ്ങൾ (Chlorocyphidae), നിലത്തന്മാർ (Coenagrionidae), അരുവിയന്മാർ (Euphaeidae), പാൽത്തുമ്പികൾ (Platycnemididae), നിഴൽത്തുമ്പികൾ (Platystictidae) എന്നിവയാണ് കേരളത്തിൽ കാണപ്പെടുന്ന മറ്റു സൂചിത്തുമ്പി കുടുംബങ്ങൾ. പരിണാമപരമായി വളരെ  പുരാതനമായ ഈ ജീവിവർഗ്ഗം അന്റാർട്ടിക്ക ഒഴിച്ചുള്ള എല്ലാ ഭൂഖണ്ടങ്ങളിലും കാണപ്പെടുന്നു.

## പദോൽപത്തി
1854-ൽ സെലിസ് തുമ്പികളെ കല്ലൻ തുമ്പികൾ (Anisoptera), സൂചിത്തുമ്പികൾ (Zygoptera) എന്നിങ്ങനെ രണ്ടായി തരം തിരിച്ചു. ζυγός എന്ന ഗ്രീക്ക് പദത്തിന്  "തുല്യമായ" എന്നും πτερόν എന്ന ഗ്രീക്ക് പദത്തിന് "ചിറക്" എന്നുമാണ് അർത്ഥം. സൂചിത്തുമ്പികളുടെ പിൻചിറകുകൾക്കും മുൻചിറകുകൾക്കും  കല്ലൻ തുമ്പികളെ അപേക്ഷിച്ചു ഒരേ രൂപമാണ് എന്ന് സൂചിപ്പിക്കാനാകണം സൂചിത്തുമ്പികൾക്ക് Zygoptera എന്ന പേര് നൽകിയത്.

നീണ്ടുമെലിഞ്ഞ ഉദരത്തോടു കൂടിയവയായതിനാൽ മലയാളത്തിൽ ഇവയെ *സൂചിത്തുമ്പികൾ* എന്നു വിളിക്കുന്നു.

**തുമ്പികളും സൂചിത്തുമ്പികളും: പ്രധാന വ്യത്യാസങ്ങൾ**

സൂചിത്തുമ്പികളുടെ ശരീരഘടന, ജീവിതചക്രം എന്നിവയെല്ലാം തുമ്പികളുടേതിന് സമാനമാണ്.  തുമ്പികളെപ്പോലെ ഇവയും ശുദ്ധജലത്തിലാണ് മുട്ടയിടുന്നത് (തുമ്പികളുടെ നിലനിൽപ് ശുദ്ധജലത്തെ ആശ്രയിച്ചായതിനാൽ തുമ്പികളെ   ആവാസവ്യവസ്ഥയുടെ ആരോഗ്യസൂചകങ്ങളായാണ് കണക്കാക്കുന്നത്). Caenagrionidae എന്ന കുടുംബത്തിലെ സൂചിത്തുമ്പികൾ ഉപ്പിൻറെ അംശം കൂടുതലുള്ള ജലാശയങ്ങളിൽ മുട്ടയിടുന്നവയാണ്.

## അവലംബം

## പുറത്തേക്കുള്ള കണ്ണികൾ
*
*
* dragonflies and damselflies on the UF / IFAS Featured Creatures Web site

വർഗ്ഗം:തുമ്പികൾ
വർഗ്ഗം:സൂചിത്തുമ്പികൾ
മൈഥിലി (നടി)

**മൈഥിലി** () (ജനനം  : 1988 മാർച്ച് 24. ശരിയായ പേര്‌ ബ്രെറ്റി ബാലചന്ദ്രൻ) മലയാളചലച്ചിത്ര അഭിനേത്രിയാണ്.2009ൽ രഞ്ജിത്ത് സംവിധാനം ചെയ്ത പാലേരിമാണിക്യം എന്ന ചിത്രത്തിലൂടെ അരങ്ങേറ്റം കുറിച്ചു.പാലേരിമാണിക്യത്തിൽ അവതരിപ്പിച്ച കഥാപാത്രത്തിന്റെ പേരായ **മാണിക്യം** എന്ന പേരിലും അറിയപ്പെടുന്നുണ്ട്.

## ചലച്ചിത്രങ്ങൾ

## അവലംബം

## പുറത്തേക്കുള്ള കണ്ണികൾ
* 
* http://vibetalkies.com/palerimanikyam/2009/11/21/mythili-debutant-in-paleri-manikyam/ 

വർഗ്ഗം:1988-ൽ ജനിച്ചവർ
വർഗ്ഗം:മാർച്ച് 24-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:അഭിനേതാക്കൾ - അപൂർണ്ണലേഖനങ്ങൾ

28-4-2022 Marriage
പാണ്ടൻ വയൽതെയ്യൻ

നീർമുത്തൻ കുടുംബത്തിൽ ഉള്ള ഒരിനം കല്ലൻ തുമ്പിയാണ്  **പാണ്ടൻ വയൽതെയ്യൻ** - **Greater Crimson Glider** (ശാസ്ത്രീയനാമം:- *Urothemis signata*). ഇന്ത്യ, ഓസ്ട്രേലിയ, ബംഗ്ലാദേശ്, ചൈന, നേപ്പാൾ, മ്യാന്മാർ, ശ്രീലങ്ക, തായ്‌വാൻ, തായ്‌ലന്റ്, മലേഷ്യ, കമ്പോഡിയ, ഇന്തോനേഷ്യ, ഫിലിപ്പീൻസ്, സിംഗപ്പൂർ, വിയറ്റ്നാം തുടങ്ങിയ രാജ്യങ്ങളിൾ ഇവയുടെ വിഹാര മേഖലകളാണ്..

കേരളത്തിൽ സർവ്വസാധാരണയായി കാണപ്പെടുന്ന തീക്കരിമുത്തനിലെ ആൺതുമ്പികൾക്ക് ചുവപ്പുനിറവും പെൺതുമ്പികൾക്ക് തവിട്ടുകലർന്ന മഞ്ഞ നിറവുമാണ്.  ആൺതുമ്പികളുടെ പിൻചിറകുകളുടെ ശരീരത്തോടു ചേരുന്ന ഭാഗത്ത് തവിട്ടു ഛായ കാണപ്പെടുന്നു. കൂടാതെ വാലിൽ നിരയായി കറുത്ത പൊട്ടുകളും വ്യാപിച്ചിരിക്കുന്നു. 

## ഉപവർഗങ്ങൾ

നാല് ഉപവർഗങ്ങളെ തിരിച്ചറിഞ്ഞിട്ടുണ്ട്.
* *Urothemis signata aliena* Selys, 1878 - ഓസ്ട്രേലിയ, ന്യൂ ഗിനിയ
* *Urothemis signata insignata* (Selys, 1872)  - മലേഷ്യ, കമ്പോഡിയ, ഇന്തോനേഷ്യ, ഫിലിപ്പീൻസ്, സിംഗപ്പൂർ, വിയറ്റ്നാം
* *Urothemis signata signata* (Rambur 1842) - ഇന്ത്യ, ശ്രീലങ്ക, മ്യാന്മാർ, ചൈന, ഇന്തോനേഷ്യ
* *Urothemis signata yiei* Asahina, 1972 - തായ്‌വാൻ
## ചിത്രശാല

പ്രമാണം:Urothemis signata at Vechoochira 08.jpg|പാണ്ടൻ വയൽതെയ്യൻ - വെച്ചൂച്ചിറയിൽ നിന്ന്
പ്രമാണം:Greater crimson glider dragonfly (2014).jpg|പാണ്ടൻ വയൽതെയ്യൻ
പ്രമാണം:Greater Crimson Glider Urothemis signata.jpg|പാണ്ടൻ വയൽതെയ്യൻ
പ്രമാണം:Greater Crimson Glider Urothemis signata female.jpg|പാണ്ടൻ വയൽതെയ്യൻ - കൂറ്റനാട്
പ്രമാണം:Greater Crimson Glider Urothemis signata young male.jpg|വളർച്ചയെത്താത്ത ആൺ പാണ്ടൻ വയൽതെയ്യൻ- കൂറ്റനാട്

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:കല്ലൻതുമ്പികൾ
വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
അപൂലിയസ്

റോമൻ പ്രഭാഷകനും ദാർശനികനും സാഹിത്യകാരനുമായിരുന്നു **അപൂലിയസ്**. എ.ഡി. 125-ൽ ഉത്തരാഫ്രിക്കയിൽ ജനിച്ചു. കാർത്തേജിലും ആഥൻസിലും വിദ്യാഭ്യാസം ചെയ്തു. ഗ്രീസിലും ഏഷ്യാമൈനറിലും വിപുലമായി പര്യടനം നടത്തുകയും ഏതാനും കൊല്ലം റോമിൽ അഭിഭാഷകവൃത്തിയിലേർപ്പെടുകയും ചെയ്തിട്ട് സ്വദേശത്തേക്കു മടങ്ങി. ഒരു സാഹിത്യകാരനെന്ന നിലയിലും പ്രഭാഷകൻ എന്ന നിലയിലും നിസ്തുലമായ പ്രശസ്തി നേടി. എ.ഡി. 155-ൽ, തന്നെക്കാൾ പ്രായം കൂടിയ ഒരു ധനികവിധവയെ വിവാഹം ചെയ്തു. ആ സ്ത്രീയെ ആഭിചാരംകൊണ്ടു വശീകരിച്ചാണ് വിവാഹം സാധിച്ചതെന്ന് അവരുടെ ബന്ധുക്കൾ പരാതികൊടുത്ത് അപൂലിയസിനെ കോടതി കയറ്റി. ഇദ്ദേഹം മന്ത്രവാദത്തിൽ തത്പരനായിരുന്നു എന്നത് സത്യമാണ്. എങ്കിലും ഈ കേസിൽ നിർദോഷിയെന്നു കണ്ട് കോടതി ഇദ്ദേഹത്തെ വെറുതെ വിട്ടു. എ.ഡി. 160-ൽ ഇദ്ദേഹം കാർത്തേജിൽ താമസമുറപ്പിച്ചു.

## ഐതിഹ്യം

അപൂലിയസിന്റെ പ്രസംഗങ്ങളിൽ ചിലതുൾക്കൊള്ളുന്ന ഫ്ലോറിഡാ അഥവാ ഗാർലൻഡ് എന്ന സമാഹാരവും മൂന്നു നാലു ദാർശനിക പ്രബന്ധങ്ങളും ന്യായവാദ (Apologia) വും പരിവൃത്തി (The metamorphosis) അഥവാ സ്വർണക്കഴുത (The Golden Ass) എന്ന നോവലുമാണ് എണ്ണപ്പെട്ട സാഹിത്യസൃഷ്ടികൾ. ഒടുവിൽ പറഞ്ഞ കൃതിയെ ആശ്രയിച്ചാണ് ഇദ്ദേഹത്തിന്റെ യശസ്സ് ഇന്നു നിലനിൽക്കുന്നത്. മറ്റുള്ളവയെല്ലാം വിസ്മൃതിയിൽ ആണ്ടുപോയിരിക്കുന്നു.

ഐതിഹ്യപ്രകാരം ഉത്തരഗ്രീസിലെ മന്ത്രവാദിനികളുടെ നാടായ തെസലിയിലേക്കുപോയ ലൂഷ്യസിന്റെ കഥയാണ് സ്വർണക്കഴുതയിലെ പ്രതിപാദ്യം. കഥാനായകൻ ഫോട്ടിസ് എന്നൊരു വേലക്കാരിപ്പെണ്ണുമായി പ്രണയത്തിലാവുകയും അവളിൽനിന്ന്, പക്ഷിയായി രൂപംമാറാൻ ഉതകുന്ന ഒരു മരുന്ന് കൈവശപ്പെടുത്തുകയും ചെയ്യുന്നു. അയാൾ അതു പ്രയോഗിച്ചപ്പോഴാകട്ടെ പക്ഷിയാകുന്നതിനുപകരം കഴുതയാവുകയാണ് ചെയ്യുന്നത്. മാനുഷികമായ ബുദ്ധിശക്തി നശിക്കാത്ത ആ മിണ്ടാപ്രാണിയെ ഒരുസംഘം കവർച്ചക്കാർ അപഹരിച്ചുകൊണ്ടുപോകുന്നു. അവരുടെകൂടെ അവൻ നടത്തുന്ന നിരവധി സാഹസിക പര്യടനങ്ങളാണ് പ്രധാന കഥാവസ്തു. കഴുതയുടെ മുൻപിൽവച്ച് ആർക്കും കലവറ കൂടാതെ എന്തും സംസാരിക്കാമെന്നുള്ളതുകൊണ്ട് പലരിൽനിന്നും ഒട്ടേറെ കഥകൾ അവൻ കേൾക്കുന്നു. അത്തരം കഥകളുടെ ഉചിതമായ നിബന്ധനംമൂലം ആഖ്യാനത്തിന് ഭംഗിയും വൈചിത്യ്രവും ലഭിച്ചിട്ടുണ്ട്. *കാമന്റേയും രതിയുടേയും* (Cupid and Psyche) പ്രേമകഥയാണ് ഗ്രന്ഥത്തിലെ ഏറ്റവും മികച്ച ഉപാഖ്യാനം. ഗ്രീക്കുസാഹിത്യത്തിലോ ലത്തീൻസാഹിത്യത്തിലോ വേറെങ്ങുമോ കാണാനില്ലാത്ത ഒരു പഴയ നാടോടിക്കഥയാണിത്. അപൂലിയസ് അത് അതിമനോഹരമായി ആഖ്യാനം ചെയ്തിരിക്കുന്നു.

## കഥയുടെ പരിണാമം

കഥാനായകനു മനുഷ്യരൂപം വീണ്ടുകിട്ടാൻ അവശ്യം ഭക്ഷിക്കേണ്ട പനിനീർപ്പൂവിനുവേണ്ടി, അവൻ തന്റെ സാഹസികയാത്രയിൽ അന്വേഷണം നടത്തിക്കൊണ്ടിരുന്നു. ഒടുവിൽ ഐസിസ എന്ന ദേവിയുടെ സഹായത്താൽ ലഭിച്ച പനിനീർപ്പൂവ് തിന്ന് മനുഷ്യരൂപം വീണ്ടെടുക്കാൻ അവനു സാധിക്കുന്നു. അതോടെ അവൻ ദേവിയുടേയും ദേവിയുടെ സഹോദരനായ ഒസീരിസ്ദേവന്റേയും ആരാധകനായിത്തീരുന്നു. ഗ്രന്ഥത്തിന് ഏതാണ്ട് ഒരു ആത്മകഥയുടെ മട്ടുണ്ട്. കാമത്തിന്റെ ദാസനായ മനുഷ്യൻ മൃഗത്തേക്കാൾ മെച്ചപ്പെട്ടവനല്ലെന്നാണ് പ്രതിരൂപാത്മകമായ ഈ പരിഹാസകൃതിയിലെ സൂചന.

കഥയുടെ വിശദാംശങ്ങളിൽ ചിലേടത്ത് അശ്ലീലപ്രതീതിയുണ്ടെങ്കിലും സ്വർണക്കഴുത ലത്തീൻ ഭാഷയിലെ ആകർഷകമായ ഒരു നീണ്ടകഥയാണ്. പിൽക്കാല കഥാകൃത്തുക്കൾക്ക് അതു മാതൃകയായിത്തീർന്നു. ബൊക്കാച്ചിയോവിനും സെർവാന്റസിനും ഈ കൃതിയോടുള്ള കടപ്പാട് പ്രകടമാണ്. ഇതിന് വില്യം അഡ്ലിങ്ടൺ ഇംഗ്ലീഷിൽ ചമച്ചിട്ടുള്ള തർജുമ ഒരു ക്ലാസിക് ആയി പരിഗണിക്കപ്പെടുന്നു.

## അവലംബം

## പുറത്തേക്കുള്ള കണ്ണികൾ
*http://www.jnanam.net/golden-ass/
*http://www.jnanam.net/golden-ass/apuleius.html
*http://ebooks.adelaide.edu.au/a/apuleius/index.html 

വർഗ്ഗം:ഇറ്റാലിയൻ എഴുത്തുകാർ
വർഗ്ഗം:124-ൽ ജനിച്ചവർ
വർഗ്ഗം:170-ൽ മരിച്ചവർ
വർഗ്ഗം:ആഫ്രിക്കയിൽ നിന്നുള്ള റോമക്കാർ
വർഗ്ഗം:ബെർബറുകൾ
ആനത്തുമ്പി

വലിയ ഒരിനം തുമ്പിയാണു **ആനത്തുമ്പി** എന്ന പേരിൽ അറിയപ്പെടുന്നത്.  സാധാരണ കല്ലൻതുമ്പികളുടെ ഇരട്ടിയിലധികം വലിപ്പം ഇവയ്ക്കുണ്ട്. തുമ്പികളെ കാണുമ്പോൾ നാം കുട്ടിക്കാലം ഓർത്തു പോകും. തൊടിയിൽ നിറയെ വിവിധങ്ങളായ തുമ്പിക്കൂട്ടങ്ങൾ. ഇവയിൽ തലയെടുപ്പിന്റെ ഗർവ്വോടെ പറന്നു നടക്കുന്ന തുമ്പിയാണ് ആനത്തുമ്പി. എളുപ്പത്തിൽ പിടിതരാതെ ഒഴിഞ്ഞു മാറി രക്ഷപ്പെടാൻ വിരുതന്മാരാണ്ആ നത്തുമ്പികൾ .

വർഗ്ഗം:കല്ലൻതുമ്പികൾ
തൂണി

ലഘുചിത്രം|328x328ബിന്ദു|പറ, തൂണി, ഇടങ്ങഴി(ചങ്ങഴി), നാഴി -വലത് നിന്നും ഇടത്തേക്ക്
ധാന്യങ്ങൾ അളക്കുവാനായി ഉപയോഗിക്കുന്ന ഒരു അളവ് പാത്രമാണു **തൂണി**. പറ, നാഴി എന്നിവ പോലെ തൂണിയും വ്യാപ്തിയുടെ ഒരു അളവുകോലാണ്. അരി,നെല്ല് കൂടാതെ അവൽ, മലര്, പൂവ്,ശർക്കര എന്നിവ അളക്കാനായും തൂണി ഉപയോഗിക്കപ്പെടുന്നു. തുണിയുടെ ഉപയോഗം ഇപ്പോൾ അമ്പലങ്ങളിലും മറ്റുമായി അനുഷ്ടാനങ്ങളുടെ ഭാഗമായി പരിമിതപ്പെട്ടിരിക്കുന്നു.

### മറ്റു അളവുകളുമായുള്ള താരതമ്യം

വർഗ്ഗം:അളവുപകരണങ്ങൾ
നാട്ടുചതുപ്പൻ

നിലത്തൻ കുടുംബത്തിൽ ഉള്ള ഒരിനം സൂചിത്തുമ്പിയാണ് **നാട്ടുചതുപ്പൻ** - **Coromandel Marsh Dart** - . ഇന്ത്യ, നേപ്പാൾ, പാകിസ്താൻ, ശ്രീലങ്ക, ചൈന, മ്യാന്മാർ, വിയറ്റ്നാം എന്നീ രാജ്യങ്ങളിൽ ഇവയെ കണ്ടെത്തിയിട്ടുണ്ട്.

കനൽവാലൻ ചതുപ്പനെപ്പോലെ വളരെ സാധാരണയായി നാട്ടുചതുപ്പനും കാണപ്പെടുന്നു. പച്ച നിറത്തിലുള്ള കണ്ണുകളും ഉരസ്സുമാണിവയ്ക്കുള്ളത്. പച്ച നിറത്തിലുള്ള ശരീരമുള്ള ആൺ, പെൺതുമ്പികളിൽ പെൺതുമ്പികൾക്ക് ശോഭ കുറവാണ്. ആൺതുമ്പികൾക്ക് നല്ല മഞ്ഞനിറത്തിലുള്ള വാലും കാണപ്പെടുന്നു.

## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
മഡഗാസ്കർ ദിനോസറുകളുടെ പട്ടിക

ഇത് മഡഗാസ്കറിൽ നിന്നും ഫോസ്സിലുകൾ കണ്ടു കിട്ടിയിട്ടുള്ള ദിനോസറുകളുടെ പട്ടിക ആണ്.

## ആമുഖം
ദിനോസറുകൾ ജീവിച്ചിരുന്ന കാലയളവിൽ മഡഗാസ്കർ ഇന്ത്യയോടു ചേർന്ന് കിടക്കുന്ന സ്ഥലം ആയിരുന്നു. ഇവിടെ ഇത് വരെ മഡഗാസ്കർ ഭൂപ്രദേശങ്ങളിൽ നിന്നും കിട്ടിയ ദിനോസർ ഫോസ്സിലുകൾ മാത്രം ആണ് ചേർക്കുന്നത്.

## മഡഗാസ്കർ ദിനോസർ പട്ടിക

## ജീവിതകാലം

## പേര് ചേർക്കാൻ വേണ്ട അടിസ്ഥാന മാനദന്ധങ്ങൾ
* ദിനോസറിന്റെ പേര് മാത്രമേ ചേർക്കാവൂ. (ജന്തു ദിനോസർ ആയിരിക്കണം)
* ദിനോസർ പട്ടികയിൽ പേര് ഉണ്ടായിരിക്കണം.
* പേര് ചേർക്കുന്ന ദിനോസറിന്റെ ഫോസ്സിൽ മഡഗാസ്കറിൽ നിന്നും ആയിരിക്കണം കിട്ടിയിട്ടുള്ളത്.
* മഡഗാസ്കർ ദിനോസറുകൾ എന്ന ഫലകത്തിൽ ചേർത്തിരിക്കണം.
* ജീവിച്ച കാലം ചേർത്തിട്ടുണ്ടാകണം.

## അവലംബം

വർഗ്ഗം:ദിനോസറുകൾ
വർഗ്ഗം:മഡഗാസ്കറിലെ ജീവജാലങ്ങൾ
വർഗ്ഗം:ദിനോസറുകളുമായി ബന്ധപ്പെട്ട പട്ടികകൾ
വർഗ്ഗം:ഇന്ത്യയിലെയും മഡഗാസ്കറിലെയും ദിനോസറുകൾ
നാഷണൽ കെമിക്കൽ ലാബറട്ടറി, പൂണെ

എൻ.സി.എൽ എന്ന ചുരുക്കപ്പേരിൽ  പരക്കെ അറിയപ്പെടുന്ന   **നാഷണൽ കെമിക്കൽ ലാബറട്ടറി**(എൻ.സി.എൽ.). പൂണെയിലാണ് സി.എസ്.ഐ.ആറിന്റെ കീഴിലുളള ഈ ഗവേഷണശാല 1950ലാണ് നിലവിൽ വന്നത്. ഒട്ടനേകം സമ്മിശ്രിതവിഷയങ്ങളിൽ ഏകദേശം 200ശാസ്ത്രജ്ഞർ ഗവേഷണം നടത്തുന്നു. രസതന്ത്രത്തിലും അനുബന്ധശാസ്ത്രശാഖകളിലും ഗവേഷണം ത്വരിതപ്പെടുത്തുക എന്ന താത്പര്യം മുൻനിർത്തിയാണു് കൗൺസിൽ ഫോർ സയന്റിഫിക് ഇൻഡസ്ട്രിയൽ റിസർച്ചിനു (സി.എസ്.ഐ.ആർ.) കീഴിൽ ഈ ശാസ്ത്രസ്ഥാപനം സ്ഥാപിതമായത്.
 
## ഗവേഷണമേഖലകൾ
*	പ്ളാന്റ് ബയോകെമ്സ്ട്രിയും മോളിക്യുലാർ ബയോളജിയും 
*	കെമിക്കൽ ബയോളജിയും ബയോമിമെററിക് കെമ്സ്ട്രിയും
*	കെമിക്കൽ എഞ്ചിനിയറിംഗ് സയൻസ് 
*	കോംപ്ളക്സ് ഫ്ളൂയിഡ്സ്, പോളിമർ എഞ്ചിനിയറിംഗ്
*	ഹെറററോജിനസ് കററാലിസിസ് 
*	ഹോമോജിനസ് കററാലിസിസ്
*	ഇൻഡസ്ട്രിയൽ ഫ്ളോ മോഡലിംഗ്
*	മെററീരിയൽസ് കെമ്സ്ട്രി
*	നാനോ മെററീരിയൽസ് സയൻസും ടെക്നോളജിയും
* ഓർഗാനിക് കെമ്സ്ട്രി
*	പ്ളാന്റ് ടിഷ്യൂ കൾച്ചർ 
*	പോളിമർ കെമ്സ്ട്രി & മെററീരിയൽസ്
*	പ്രോസസ് ഡിസൈൻ & ഡവലപ്മെന്റ്
*	തിയറി & കംപ്യൂട്ടേഷണൽ സയൻസസ്
*	എൻസൈമോളജി & മൈക്റോബയോളജി
*	കാററലിററിക് റിയാക്ടേഴ്സ് & സെപരേഷൻ
## പ്രവർത്തന മണ്ഡലം
ശാസ്ത്ര-സാങ്കേതികവിദ്യ മുൻനിർത്തി പ്രവർത്തിക്കുന്ന വ്യവസായങ്ങൾക്കാവശ്യമായ വിവരങ്ങൾ നല്കുന്നതിനായി, പ്രായോഗിക പരിശീലന പരിപാടികൾ എൻ.സി.എൽ സംഘടിപ്പിക്കാറുണ്ടു്. ഒരു ഗവേഷണ സ്ഥാപനം എന്ന നിലയിൽ എൻ.സി.എൽ. യാതൊരു ബിരുദങ്ങളും നല്കുന്നില്ലെങ്കിലും ഗവേഷണ വിദ്യാർഥികൾക്കു പുറമേ എം.എസ്.സി, ബി.ടെക്, ബി.ഇ. വിദ്യാർഥികൾക്ക് ബിരുദത്തിനുവേണ്ട പ്രൊജക്ടുകൾ ചെയ്യാൻ എൻ.സി.എൽ. അവസരം നല്കാറുണ്ട്. മുംബൈ, പൂണെ സർവകലാശാലകളുടെ ഒരംഗീകൃത ഗവേഷണ സ്ഥാപനമാണ് എൻ.സി.എൽ.
## പുറത്തേക്കുളള കണ്ണികൾ
* http://www.ncl-india.org/ 

വർഗ്ഗം:ഇന്ത്യയിലെ ഗവേഷണ സ്ഥാപനങ്ങൾ
നാഷണൽ ഇൻസ്ററിററ്യൂട്ട് ഫോർ ഇൻറർ ഡിസിപ്ളിനറി സയൻസ് അൻഡ് ടെക്നോളജി, തിരുവനന്തപുരം

തിരുവനന്തപുരത്തു സ്ഥിതി ചെയ്യുന്ന **നാഷണൽ ഇൻസ്ററിററൂട്ട് ഫോർ ഇൻറർ ഡിസിപ്ളിനറി സയൻസ് അൻഡ് ടെക്നോളജിയുടെ** (എൻ.ഇ.ഐ.എസ്.ടി) പഴയ പേര് റീജിയണൽ  റിസർച്ച് ലാബറട്ടറി, തിരുവനന്തപുരം (ആർ.ആർ.എൽ, തിരുവനന്തപുരം) എന്നായിരുന്നു.   സി. എസ്. ഐ. ആറിന്റെ കീഴിലുളള ഈ ഗവേഷണസ്ഥാപനത്തിൽ നൂറോളം ശാസ്ത്രജ്ഞരും ഇരുനൂറോളം ഗവേഷണ വിദ്യാർത്ഥികളും ഉണ്ട്. മൌലികവും പ്രായോഗ്യയോഗ്യവുമായ ഗവേഷണ പദ്ധതികളിൽ ദേശീയവും അന്തർദേശീയവുമായ സ്ഥാപനങ്ങളുമായി സഹകരിക്കുന്നു. 
## അവലംബം
## പുറംകണ്ണികൾ
* http://www.niist.res.in/

വർഗ്ഗം:കേരളത്തിലെ ശാസ്ത്രഗവേഷണം
വർഗ്ഗം:കേരളത്തിലെ ഗവേഷണസ്ഥാപനങ്ങൾ
ലെയ്മാ ഗ്ബോവീ

ലൈബീരിയൻ സ്വദേശിനിയായ ഒരു സാമൂഹിക പ്രവർത്തകയാണ് **ലെയ്മാ റോബർട്ടാ ഗ്ബോവീ**. ലൈബീരിയയിലെ ആഭ്യന്തരയുദ്ധം അവസാനിപ്പിക്കാനായി സ്ത്രീകളെ സംഘടിപ്പിച്ച് 2002-ൽ അന്നത്തെ ലൈബീരിയൻ പ്രസിഡന്റിനെതിരേ സമരത്തിലൂടെയാണ് അവർ അന്താരാഷ്ട്ര മാധ്യമശ്രദ്ധ നേടുന്നത്. ആഭ്യന്തര യുദ്ധകാലത്തും അതിനു ശേഷവും ലൈബീരിയൻ സ്ത്രീകളെ സംഘടിപ്പിച്ച് അവരുടെ അവകാശങ്ങൾക്കായി നടത്തിയ നിർഭയമായ പോരാട്ടങ്ങൾ 39 വയസുള്ള ലെയ്മയെ 2011 നോബൽ സമാധാന പുരസ്ക്കാരത്തിന് അർഹയാക്കി. ലൈബീരിയക്കാരായ എലൻ ജോൺസൺ സർലീഫ്, യമനിലെ മനുഷ്യാവകാശപ്രവർത്തകയായ തവക്കുൽ കർമാൻ എന്നിവർ ലെയ്മയോടൊപ്പം നോബൽ പങ്കിട്ടു.

“സ്ത്രീകളുടെ സുരക്ഷയ്ക്കും സമാധാനപാലനത്തിനുള്ള പൂർണ്ണപങ്കാളിത്തം ഉറപ്പാക്കാനുള്ള അവരുടെ അവകാശത്തിനും വേണ്ടിയുള്ള അഹിംസാത്മകമായ സമരങ്ങൾ” മുൻ‌നിർത്തിയാണു് ഇവർ മൂവർക്കും നോബൽ സമ്മാനം നൽകപ്പെട്ടതു്.

## അവലംബം
*http://pravasabhumi.com/index.php/component/content/article/122-international/930-2011-10-08-00-02-32.html 

വർഗ്ഗം:1972-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ



വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:നോബൽ സമ്മാനം നേടിയ വനിതകൾ
റസ്‌ലൻ പോണോമാരിയോവ്

ഉക്രേനിയൻ ഗ്രാൻഡ് മാസ്റ്ററും മുൻ ഫിഡെ ലോകചാമ്പ്യനുമാണ് **റസ് ലൻ പോണോമാരിയോവ്** (ജനനം:ഒക്ടോ: 11, 1983) 2002 ൽ സ്വന്തം നാട്ടുകാരനായ വാസിലി ഇവാഞ്ചുക്കിനെ പരാജയപ്പെടുത്തിയാണ് ലോകകിരീടം ചൂടിയത്. ഫിഡെ ലോകചാമ്പ്യനായ ഏറ്റവും പ്രായം കുറഞ്ഞ കളിക്കാരനും(18 വയസ്സ്) പോണോമാരിയോവ് ആണ്. ഉക്രയിനെ പ്രതിനിധീകരിച്ച് ചെസ് ഒളിമ്പ്യാഡിലും പങ്കെടുത്തിട്ടുണ്ട് .

വർഗ്ഗം:ലോക ചെസ്സ് ചാമ്പ്യന്മാർ
വർഗ്ഗം:ചെസ്സ് ഗ്രാൻഡ്മാസ്റ്റർമാർ
വർഗ്ഗം:ഫിഡേയുടെ റാങ്ക് പട്ടികയിലുള്ള കളിക്കാർ
കുഴിക്കണ്ടം

ഇടുക്കി ജില്ലയിലെ കരുണാപുരം ഗ്രാമപഞ്ചായത്തിൽ ഉൾപ്പെടുന്ന ഒരു മലയോര ഗ്രാമമാണ് **കുഴിക്കണ്ടം**.
കുഴിത്തോളു പോസ്റ്റ്‌ ഓഫീസിന്റെ പരിധിയിൽ വരുന്ന ഈ ഗ്രാമം കട്ടപ്പനയിൽ നിന്നും പതിനെട്ടു കിലോമീറ്റെർ അകലെയാണു.അടുത്ത പോലീസ് സ്റ്റേഷൻ കമ്പംമെട്ടു,
90% ആണ് സാക്ഷരത, വിക്രം സാരാഭായി മെമോറിയൽ വായനശാല , പ്രാഥമിക ആരോഗ്യകേന്ദ്രം, അന്ന്യാര്തോള് ക്ഷീരോദ്പാദക സഹകരണ കേന്ദ്രം എന്നിവ ഇവിടെയാണ്‌... 808080എന്പതു സതമാനം ആളുകളും കൃഷിയെ ആശ്രയിച്ചാണ് ജീവിക്കുന്നത്,മുന്പ് കാലിവലർത്താൽ പ്രധാന വരുമാനം ആയിരുന്നു പക്ഷെ ഇപ്പോൾ വളരെ കുറവാണ്, അൻപതുകളുടെ അവസാനം പത്തനംതിട്ട കോട്ടയം എന്നിവടങ്ങളിൽ നിന്നും കുടിയേറിയവരാണ് അധികവും.കിഴക്ക് കുഴിതോളു, പടിഞ്ഞാറ് പോത്തിന്കണ്ടം,വടക്ക് കൂട്ടാർ,തെക്ക് അല്ലിയാർ പുഴയുംആണ് .
ജോനാതൻ ഐവ്

**ജോനാതൻ "ജോണി" ഐവ്**' (ജനനം 1967 ഫെബ്രുവരി), ആപ്പിൾ ഇങ്കി ലെ ഇൻഡസ്റ്റ്രിയൽ ഡിസൈനിന്റെ സീനിയർ വൈസ് പ്രസിഡന്റ് ആണ്. ആപ്പിളിന്റെ പ്രമുഖ ഇലക്ട്രോണിക്സ് ഉപകരണങ്ങളായ ഐമാക്, ടൈറ്റാനിയം ആന്റ് അലൂമിനിയം പവർ ബുക് ജി4, ജി4 ക്യൂബ്, മാക് ബുക്, യുണിബൊഡി മാക്ബുക് പ്രൊ, മാക്ബുക് എയർ, ഐപോഡ്, ഐഫോൺ, ഐപാഡ് എന്നിവയുടെ ഡിസൈൻ ചെയ്തത് ജൊനാതൻ ഐവ് ആണ്.

## കുടുംബം
ലണ്ടനിലെ ചിങ്ഫോർഡിൽ ജനിച്ച ജൊനാതനെ അധ്യാപകനായ അച്ഛാണു വളർത്തിയത്.ചിങ്ഫോർഡ് ഹൈ സ്കൂൾ,വാൾട്ട്ൻ ഹൈ സ്കൂൾ എന്നിവിടങ്ങളീലായണു പഠനം.അതിനു ശേഷം നോർത്തുംബ്രിയ യുണിവേർസിറ്റിയിൽ നിന്നും ഇൻഡസ്റ്റ്രിയൽ ഡിസൈനും പഠിച്ചു.

1987ൽ ഐവ് ഹെതർ പെഗ്ഗിനെ വിവഹം കഴിച്ചു. ഇരട്ട കുട്ടികലുടെ അച്ഛായ ഐവ് സാൻഫ്രാൻസിസ്കൊയിലെ ട്വിൻ പീക് പ്രവിശ്യയിൽ കുടുംബത്തോടൊപ്പം താമസിച്ചു പോരുന്നു.

## കരിയർ
ലണ്ടൻ ഡിസൈൻ ഏജൻസി ആയ ടാങ്ങറീൻ നടത്തിപ്പോരുവായിരുന്ന ഐവ് 1992ൽ ആപ്പിളീൽ എത്തി.1997ൽ സ്റ്റീവ് ജോബ്സ് ആപ്പിളിന്റെ സി.ഇ.ഒ ആയി ചുമതല ഏറ്റതിനു ശേഷം ഐവിനു ഇന്നത്തെ പദവി ലഭിച്ചു.അതിനു ശേഷമാണു ആപ്പിളിലെ ഇൻഡസ്റ്റ്രിയൽ ടീമിനെ നയിക്കുകയും ആപ്പിളിന്റെ പല സുപ്രധാന ഉത്പന്നങ്ങളൂടെയും രൂപകല്പന ചെയ്തത്.

## പ്രശസ്തി
ദി സൺഡെ ടൈംസ്, ഐവിനെ ബ്രിട്ടനിലെ ഏറ്റവും സ്വാധീനം ചെലുത്താൻ കഴിവുള്ള വ്യക്തിയായി തിരഞ്ഞെടുത്തുകൊണ്ട് 2005 നവംബറിൽ ഇങ്ങനെ എഴുതി "ഐവ് വളരെ സമ്പന്നനോ പ്രായമായവനൊ അല്ല.എങ്കിലും ഐപോഡ് രൂപകല്പന ചെയ്ത ഐവ് തീർച്ചയായും വളരെ സ്വാധീനം ചെലുത്താൻ ശേഷിയുളള വ്യക്തിയാണു."
അടുത്തിടെ മാക് വേൾഡ്  നടത്തിയ ഒരു വോട്ടെടുപ്പിൽ ആപ്പിളീന്റെ ചരിത്രപ്രധാനമായ ആറാമത്തെ നാഴികക്കല്ലയി 1992ൽ ഐവ് ആപ്പിളീൽ ചേർന്നതായി വിലയിരുത്തി.
സ്റ്റീവ് ജോബ്സ് സ്ഥാനമൊഴിഞ്ഞാൽ പകരക്കാരനായി മാക് യൂസറീലെ ഡാൻ മോരൺ ഐവിനെ നിർദ്ദേശിക്കുകയുണ്ടായി.എങ്കിലും സ്റ്റിവ് ജോബ്സിനു ശേഷം ടിം കൂക് ആണു ആ പദവിയിൽ എത്തിയത്.
ദി ഡൈയ്ലി ടെലഗ്രാഫ് 2008 ജനുവരി 8നു ഐവിനെ അമേരിക്കയിലെ ഏറ്റവും സ്വാധീനം ചെലുത്താൻ ശേഷിയുള്ള ബ്രിട്ടീഷ് പൗരനായി തിരഞ്ഞെടുത്തു.

## അവാർഡുകൾ
* 1999ൽ എം.ഐ.ടി. ടെക്നോളജി റിവ്വൂ ടി ആർ100 ജൊനാതനെ 35 വയസ്സിൽ താഴെയുള്ള 100 പ്രമുഖ ഡിസൈന്മാരുടെ പട്ടികയിൽ ഉൾപ്പെടുത്തി.
* 2006ൽ ഐവ് ന്യൂ ഇയേർസ് ഹോണേർസ് ലിസ്റ്റിൽ ഉൾപ്പെട്ടു.ഡിസൈൻ ഇൻഡസ്റ്റ്രിക്കു നൽകിയ സേവനങ്ങൾക്കു അദ്ദേഹത്തിനു സി.ബി.ഇ ലഭിച്ചു.
* ഡീസൈനർ മ്യൂസിയത്തിന്റെ പ്രഥമ അവാർഡുൾപ്പെടെ 3 തവണ ആ അവാർഡ് ലഭിച്ചു.2002,2003,2004 എന്നീ വർഷങ്ങളീലായാണത്.
* 18 ജുലായ് 2007ൽ  ഐഫോണിന്റെ രൂപകൽപ്പനയ്ക്കു അദ്ദേഹത്തിനു ആ വർഷത്തെ നാഷണൽ ഡിസൈൻ അവാർഡ് ലഭിച്ചു.പ്രൊഡക്റ്റ് ഡിസൈൻ കാറ്റഗറീയിലായിരുന്നു അത്.
* 2008ൽ ഐഫോണിന്റെ ഡിസൈനിനു തന്നെ എം.ഡീ.എ പേർസണൽ അച്ചീവ്മെന്റ് അവാർഡ് ലഭിച്ചു.
* 2009 മെയിൽ റോഡ് ഐയ്ലാന്റ് സ്കൂൾ ഓഫ് ഡിസൈൻ അദ്ദേഹത്തെ ഹോണററീ ഡോക്റ്ററേറ്റ് നൽകി ആദരിച്ചു.ആ വർഷം തന്നെ ജുണീൽ റോയൽ കോളേജ് ഓഫ് ആർട്സും അദ്ദേഹത്തിനെ ഹോണാററി ഡോക്റ്ററേറ്റ് നൽകി ആദരിച്ചു
* 2010ൽ ഫോർച്ചുൻ മാഗസീൻ അദ്ദേഹത്തെ ലോകത്തെ ഏറ്റവും സ്മാർട്ട് ആയ ഡിസൈനർ എന്നു വിശേഷിപ്പിച്ചു.ആപ്പിൾ ഉത്പന്നങ്ങലുടെ ഡീസൈനുകൾ കണ്ടായിരുന്നു അത്
ഏതാണ്ട് 300 ഓളം ഡീസൈൻ പാറ്റന്റുകൾ അദ്ദേഹത്തിന്റെ സ്വന്തം പേരിൽ ഉണ്ട്.

## അവലംബം


വർഗ്ഗം:വിവരസാങ്കേതികവിദ്യാവിദഗ്ദ്ധർ
വർഗ്ഗം:1967-ൽ ജനിച്ചവർ
ട്രൈതെമിസ്

കല്ലൻതുമ്പികളിൽ *ലിബെല്ലുലിഡെ* കുടുംബത്തിൽ ഉൾപ്പെടുന്ന ഒരു ജെനുസ്സാണ് **ട്രൈതെമിസ്** - **Trithemis**. *ഡ്രോപ്പ്‌വിങ്സ്* എന്നാണ് ഇവ സാധാരണയായി അറിയപ്പെടുന്നത്. 

പ്രധാന സ്പീഷിസുകൾ താഴെ പറയുന്നവയാണ് :- 

## അവലംബം

വർഗ്ഗം:കല്ലൻതുമ്പികൾ
വർഗ്ഗം:ലിബെല്ലൂലിഡേ ജന്തുകുടുംബത്തിൽ ഉൾപ്പെട്ട ജനുസ്സുകൾ‎
സഹസ്രാബ്ദ വികസനലക്ഷ്യങ്ങൾ

[200px|thumb|right|സഹസ്രാബ്ദ വികസന ലക്ഷ്യങ്ങൾ [ഐക്യരാഷ്ട്രസഭ സംരംഭമാണ് ]]
[200px|thumb|right|[ഐക്യരാഷ്ട്രസഭ ആസ്ഥാനത്ത് സഹസ്രാബ്ദ വികസന ലക്ഷ്യങ്ങൾ]]
ഭൂമിയിലെ പട്ടിണി, ദാരിദ്ര്യം, രോഗം, മാതൃ-ശിശു മരണങ്ങൾ എന്നിവ കുറച്ചുകൊണ്ടുവരുക എന്ന സുപ്രധാന ലക്ഷ്യത്തിനു വേണ്ടി 1996ൽ ഐക്യരാഷ്ട്ര പൊതുസഭ തീരുമാനമെടുത്തു. തുടർന്ന്, 
ഐക്യരാഷ്ട്രസഭയുടെ 193 അംഗരാജ്യങ്ങളും മറ്റ് 23 അന്തർദേശീയ സംഘടനകളും, 2000 സെപ്റ്റംബറിൽ
ന്യൂയോർക്കിൽ ഐക്യരാഷ്ട്രസഭ ആസ്ഥാനത്ത് ഒത്തുചേർന്ന് നടത്തിയ സഹസ്രാബ്ദ ഉച്ചകോടി സമ്മേളനത്തിൽ (Millennium summit 2000 ), നടത്തിയ സഹസ്രാബ്ദ പ്രഖ്യാപനം (Millennium Declaration ) അനുസരിച്ച് 2015 ആവുമ്പോഴേക്കും നേടണമെന്ന് തീരുമാനിച്ചിട്ടുള്ള **8 വികസന ലക്ഷ്യങ്ങൾ** ആണ് **സഹസ്രാബ്ദ വികസന ലക്ഷ്യങ്ങൾ** (**Millennium Development Goals**: **MDGs**).

## ഐക്യരാഷ്ട്രസഭ പ്രഖ്യാപിച്ച 8 വികസന ലക്ഷ്യങ്ങൾ

ലക്ഷ്യം1.  ദാരിദ്ര്യവും പട്ടിണിയും ഇല്ലാതാക്കുക. 
ലക്ഷ്യം2. സാർവത്രിക പ്രാഥമിക വിദ്യാഭ്യാസം നടപ്പിലാക്കുക
ലക്ഷ്യം3. ലിംഗസമത്വത്തെയും സ്ത്രീ ശാക്തീകരണത്തെയും പ്രോത്സാഹിപ്പിക്കുക.
ലക്ഷ്യം4. ശിശുമരണനിരക്ക് കുറയ്ക്കുക.
ലക്ഷ്യം5. ഗർഭിണികളുടെ ആരോഗ്യം പരിരക്ഷിക്കുക.
ലക്ഷ്യം6. എച്ച് ഐ വി/എയ്ഡ്‌സ്, മലേറിയ തുടങ്ങിയ രോഗങ്ങൾ നിർമാർജ്ജനം ചെയ്യുക
ലക്ഷ്യം7. സുസ്ഥിര വികസനം ഉറപ്പുവരുത്തുക.
ലക്ഷ്യം8. വികസനകാര്യങ്ങളിൽ സർവ്വരാജ്യ സഹകരണം സ്ഥാപിക്കുക. 
 
thumb|രാഷ്ട്രത്തലവന്മാർഉച്ചകോടി സമ്മേളനത്തിൽ

## സമയബന്ധിത പദ്ധതി
2015-ഓടെ ഓരോരോ രാജ്യങ്ങളും മേൽപ്പറഞ്ഞ ഓരോ കാര്യങ്ങളിലും പരമാവധി പ്രവർത്തനങ്ങൾ കാഴ്ച വയ്ക്കണം എന്നതരത്തിൽ ഒരു സമയബന്ധിത പദ്ധതിയായിട്ടാണ് ഐക്യരാഷ്ട്രസഭ ഈ ലക്ഷ്യങ്ങളെ ലോകരാജ്യങ്ങൾക്കു മുൻപിൽ അവതരിപ്പിച്ചത്. ഇതിന്റെ പ്രായോഗിക മാർഗരേഖ 2000 സെപ്റ്റംബറിലെ സമ്മേളനത്തിൽ തയ്യാറാക്കി തീരുമാനിക്കപ്പെട്ടു.



വർഗ്ഗം:ഐക്യരാഷ്ട്രസഭയുടെ പദ്ധതികൾ
കോണത്തുകുന്ന്

**കോണത്ത്കുന്ന്** തൃശൂർ ജില്ലയുടെ തെക്കു ഭാഗത്തുള്ള നാലും കൂടിയ  ഒരു ജങ്ഷനാണ്‌.സ്റ്റേറ്റ് ഹൈവേ 22-ൽ കൊടുങ്ങല്ലുരിനും ഇരിഞ്ഞാലക്കുടക്കും ഇടയിലാണ്. വെള്ളാങ്ങല്ലുർ പഞ്ചായത്ത് ഓഫീസ് പ്രവർത്തിക്കുന്നത് ഇവിടെയാണ്.ഇവിടെ നിന്നും ഇരിഞ്ഞാലക്കുടയിലേക്കും(വടക്ക്) കൊടുങ്ങല്ലുരിലെക്കും(തെക്ക്) തുല്യ ദൂരം ആണ് (7 കിലോമീറ്റർ ). സെന്ററിൽ നിന്നും കിഴക്കു ദിക്കിലേക്ക് ഏഴു കിലോ മീറ്റർ സഞ്ചരിച്ചാൽ മാള എന്ന ചാരിത്ര പ്രധാനമായ സ്ഥലവും പടിഞ്ഞാറു ഭാഗത്തേക്ക്  പതിനൊന്നു കിലോമീറ്ററോളം സഞ്ചരിച്ചാൽ തീരദേശവും ആണ്.ഇരിഞ്ഞാലക്കുടക്കും കൊടുങ്ങല്ലൂരിനും ഇടയ്ക്കു വളർന്നു വരുന്ന ഒരു പുതിയ പട്ടണമായി തന്നെ കോണത്തുകുന്നിനെ കണക്കാക്കാം.അടുത്തകാലത്തായി ഒരുപാടു വ്യാപാര സ്ഥാപനങ്ങൾ ഇവിടെ പുതിയ ബ്രാഞ്ചുകൾ ആരംഭിച്ചിട്ടുണ്ട് , അതിൽ പ്രധാനയും ഉള്ളത്  ബി ആർ ഡി മാരുതിയും ആണ് കൂടാതെ വളരെ കാലങ്ങളായി സെന്ററിൽ തന്നെ ഒരു ലാൻഡ് മാർക്ക് എന്നോണം കാനറാ ബാങ്ക് പ്രവർത്തിച്ചു വരുന്നു. കാനറാ ബാങ്കിനെ കൂടാതെ സൗത്ത് ഇന്ത്യൻ ബാങ്ക്, വെള്ളാങ്ങല്ലുർ കോ ഓപ്പറേറ്റീവ് ബാങ്ക്, മുത്തൂറ്റ് ഫിൻ കോർപ് തുടങ്ങിയ ബാങ്കുകളും   

വരുന്നു. കോണത്തുകുന്നിന്റെ മറ്റൊരു  പ്രധാന ആകർഷണം കുന്നിൻ മുകളിൽ എന്നോണം പ്രവർത്തിച്ചു വരുന്ന കോണത്തുകുന്നു യു പി സ്കൂൾ ആണ്.

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
നീർമാണിക്യൻ

കാട്ടരുവികൾക്കും മറ്റു ശുദ്ധജലസ്രോതസ്സുകൾക്കും സമീപത്തായി സാധാരണ കാണപ്പെടുന്ന നീർരത്നം കുടുംബത്തിൽ ഉള്ള ഒരിനം സൂചിത്തുമ്പിയാണ് **നീർമാണിക്യൻ** - **Stream Ruby** - (ശാസ്ത്രീയനാമം:- *Heliocypha bisignata*). 

## വിവരണം

കറുത്ത ശരീരമുള്ള ഇവയിൽ മഞ്ഞനിറത്തിലുള്ള വരകൾ കാണപ്പെടുന്നു, അതോടൊപ്പം ഇവയുടെ ചിറകുകളിൽ തിളങ്ങുന്ന ചുവപ്പുനിറവും ഉണ്ടാകും. ഇന്ത്യൻ ഉപദ്വീപിൽ മാത്രമാണ് ഇവയെ കണ്ടെത്തിയിട്ടുള്ളത്. കേരളത്തിൽ വയനാട്ടിലെ കുറുവ ദ്വീപിൽ ഇവയെ ധാരാളമായികാണാം. അധികം വർണ്ണമനോഹാരിതയൊന്നും ഇല്ലാത്തവയാണ് പെൺതുമ്പികൾ. ഇവയുടെ ചിറകിന്റെ അറ്റത്ത് കറുത്ത അരികുകളോടു കൂടിയ വെളുത്ത പൊട്ടുകൾ കാണാം.

## വിതരണം
ദക്ഷിണേന്ത്യയിലും മദ്ധ്യപ്രദേശ്, മഹാരാഷ്ട്ര, ഒറീസ എന്നിവിടങ്ങളിലും ഉള്ള കാട്ടരുവികളിൽ നീർമാണിക്യനെ ധാരാളമായി കണ്ടുവരുന്നു. ആൺതുമ്പികൾ ജലമാധ്യത്തിൽ പൊങ്ങിനിൽക്കുന്നതോ പുഴയിലേക്കു ചാഞ്ഞുനിൽക്കുന്നതോ ആയ കംബുകളിലാണ് മിക്കവാറും ഇരിക്കാറ്. പെൺതുമ്പികൾ ജലമാധ്യത്തിൽ പൊങ്ങിനിൽക്കുന്ന ഉണങ്ങിയ കംബുകളിലാണ് മുട്ടയിടുന്നത്.  

## ചിത്രശാല

File:Heliocypha bisignata – Stream Ruby-Male.jpg|ആൺ തുമ്പി
File:Stream Ruby (Rhinocypha bisignata) 2015.12.06 Male.jpg|ആൺ തുമ്പി
File:Rhinocypha bisignata female by kadavoor.jpg|പെൺ തുമ്പി
File:Rhinocypha bisignata at Kanjirappally, Kerala 01.JPG|പ്രായപൂർത്തി ആവാത്ത ആൺ


## ഇതും കാണുക
* ഇന്ത്യയിലെ തുമ്പികളുടെ പട്ടിക
* കേരളത്തിലെ തുമ്പികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സൂചിത്തുമ്പികൾ
വർഗ്ഗം:കേരളത്തിലെ തുമ്പികൾ
ഫോർ നൈറ്റ്സ് വിത്ത് അന്ന

ജെഴ്സി സ്കൊളിമോസ്ക്കി സംവിധാനവും, രചനയും നിർവഹിച്ച 2008-ൽ പുറത്തിറങ്ങിയ പോളിഷ് ചലച്ചിത്രമാണ് ***ഫോർ നൈറ്റ്സ് വിത്ത് അന്ന***. ഏറ്റവും മികച്ച സംവിധായകനും, ഛായാഗ്രാഹകനുമുള്ള പോളിഷ് അക്കാദമി പുരസ്ക്കാരങ്ങൾക്ക് ചിത്രം അർഹമായി. 2008-ലെ ടോക്കിയോ അന്താരാഷ്ട്ര ചലച്ചിത്ര മേളയിൽ പ്രത്യേക ജൂറി പുരസ്ക്കാരവും ചിത്രം നേടുകയുണ്ടായി. കുറഞ്ഞ സംഭാഷണങ്ങളും, ഇരുണ്ട ഫ്രെയിമുകളുടെ ആധിക്യവുമുള്ള ചിത്രം സ്കൊളിമോസ്ക്കിയുടെ സംവിധായക മികവ് വിളിച്ചോതുന്ന സൃഷ്ടിയാണ്.

## കഥാ പശ്ചാത്തലം
ഒക്കറാസാ അന്തർമുഖനും, ഒറ്റപ്പെട്ട സാമൂഹിക ജീവിതം നയിക്കുന്നയാളുമാണ്. നിരപരാധിയായ അയാൾ സാഹചര്യ തെളിവുകളുടെ അടിസ്ഥാനത്തിൽ, അന്നയെ റേപ്പ് ചെയ്തു എന്ന കുറ്റത്തിന് ജയിൽ ശിക്ഷയനുഭവിച്ചിട്ടുണ്ട്. ശിക്ഷ കഴിഞ്ഞിറങ്ങിയ അയാൾക്ക് അന്ന ജോലിചെയ്യുന്ന അതേ ആശുപത്രിയിലെ സ്മശാനത്തിൽ ജോലി ലഭിക്കുന്നു. അന്നയെ അവളറിയാതെ പിന്തുടരുകയും നിരീക്ഷിക്കുകയും ചെയ്യുന്ന അയാൾ അവളുടെ വീടിനുള്ളിൽ പ്രവേശിക്കുകയും ഉറങ്ങികിടക്കുന്ന അന്നയോടോപ്പം നാല് രാത്രികൾ ചിലവഴിക്കുകയും ചെയ്യുന്നു. ജോലിയിൽനിന്ന് പിരിച്ചുവിട്ടപ്പോൾ ലഭിച്ച പണമുപയോഗിച്ച് അയാൾ അന്നയ്ക്കായി ഒരു മോതിരം വാങ്ങുന്നു. പിടിക്കപ്പെട്ടശേഷം കോടതിമുറിയിലെത്തിയ ഒക്കറാസാ അന്നയോടുള്ള പ്രണയം വെളിപ്പെടുത്താൻ നിർബദ്ധിതനാകുന്നു. ജയിൽ ശിക്ഷകഴിഞ്ഞു തിരിച്ചെത്തിയ അയാൾക്ക് മുൻപിൽ അന്നയുടെ വീട് നിന്നയിടം ശൂന്യത മാത്രം അവശേഷിപ്പിച്ചുകൊണ്ട് ചിത്രം അവസാനിക്കുന്നു.

## പുരസ്കാരങ്ങൾ
*2009 Polish Film Awards
**Best Cinematography (Najlepsze Zdjecia)- Adam Sikora 
**Best Director (Najlepsza Rezyseria)- ജെഴ്സി സ്കൊളിമോസ്ക്കി

*2008 Polish Film Festival
**Best Production Design 	Marek Zawierucha 
**Best Sound -Frédéric de Ravignan, Philippe Lauliac, Gérard Rousseau 
**Honorable Mention - ജെഴ്സി സ്കൊളിമോസ്ക്കി

*2008 Tokyo International Film Festival
**Special Jury Prize - ജെഴ്സി സ്കൊളിമോസ്ക്കി

## അവലംബം

## പുറമെ നിന്നുള്ള കണ്ണികൾ
* 
*Four Nights with Anna - rottentomatoes
*Four Nights with Anna - senses of cinema
*4 Nights With Anna Interview

വർഗ്ഗം:പോളിഷ് ചലച്ചിത്രങ്ങൾ
വർഗ്ഗം:ജെഴ്സി സ്കൊളിമോസ്ക്കി സംവിധാനം ചെയ്ത സിനിമകൾ
വർഗ്ഗം:2008-ൽ പുറത്തിറങ്ങിയ ചലച്ചിത്രങ്ങൾ
റിച്ചാർഡ് അപ്‌ജോൺ

യു.എസ്. വാസ്തുശില്പവിദഗ്ദ്ധനും അമേരിക്കൻ ഇൻസ്റ്റിറ്റ്യൂട്ട് ഒഫ് ആർക്കിടെക്റ്റ്സ് എന്ന സ്ഥാപനത്തിന്റെ സ്ഥാപകനുമായിരുന്നു **റിച്ചാർഡ് അപ്ജോൺ**. 1802 ജനുവരി 22-ന് ഇംഗ്ലണ്ടിൽ ഷാഫ്റ്റ്സ്ബറിയിൽ ജനിച്ചു. 1829-ൽ യു.എസ്സിലേക്കു പോയി. ആദ്യകാലങ്ങളിൽ ഇദ്ദേഹം നിർമിച്ച ദേവാലയങ്ങൾ ഗോഥിക് നവോത്ഥാനത്തിന്റെ ആദിമഘട്ടത്തെ പ്രതിനിധാനം ചെയ്യുന്നവയായിരുന്നു. 1839-46 വർഷങ്ങളിൽ ന്യൂയോർക്കിൽ ഇദ്ദേഹം ട്രിനിറ്റി ദേവാലയം നിർമിച്ചു. വാസ്തുനിർമ്മാണശൈലിയിൽ പക്വത നേടിയ ഒരു ശില്പിയുടെ സംഭാവനയെന്ന നിലയിൽ ഇതു പരിഗണന അർഹിക്കുന്നു. കലർപ്പില്ലാത്ത ലംബമാനമായ ഗോഥിക് ശൈലി അതിന്റെ യഥാർഥ സ്വഭാവത്തിൽതന്നെ പ്രകാശിപ്പിക്കുന്നുവെന്നതാണ് ഇദ്ദേഹത്തിന്റെ ശൈലിയുടെ സവിശേഷത. സാമ്പത്തികമായി പിന്നോക്കം നിൽക്കുന്ന ഗ്രാമപ്രദേശങ്ങൾക്ക് യോജിക്കുംവിധം തടിയിൽ ഭംഗിയും വെടിപ്പുമുള്ള ദേവാലയങ്ങൾ നിർമ്മിക്കുന്നതിനാവശ്യമായ വിവരങ്ങൾ അപ്ജോൺ ഗ്രാമീണ വാസ്തുശില്പം (Rural Architecture-1852) എന്ന പ്രബന്ധത്തിൽ നൽകിയിട്ടുണ്ട്. വലിയ എടുപ്പുകളും മോടിയും ഇല്ലെങ്കിലും ഒരു ദേവാലയത്തിനുണ്ടായിരിക്കേണ്ട ലാളിത്യവും പരിശുദ്ധിയും, ആഭ്യന്തരവും ബാഹ്യവുമായ ആകർഷകതയും നിലനിർത്തിക്കൊണ്ടുള്ള ഒരു സംവിധാനമാണ് അപ്ജോൺ ഇത്തരം മന്ദിരങ്ങൾക്ക് നൽകിയിട്ടുള്ളത്. ഇറ്റാലിയൻ നവോത്ഥാനശൈലിയുടെ പരിഷ്കരിച്ച പതിപ്പായിരുന്നു ഇത്. 1857-ൽ ഇദ്ദേഹം *അമേരിക്കൻ ഇൻസ്റ്റിറ്റ്യൂട്ട് ഒഫ് ആർക്കിടെക്റ്റ്സ്* എന്ന സ്ഥാപനം ആരംഭിക്കുകയും 1876 വരെ അതിന്റെ പ്രസിഡന്റായി സേവനം അനുഷ്ഠിക്കുകയും ചെയ്തു. 1878 ആഗസ്റ്റ് 17-ന് ന്യൂയോർക്കിൽ ഇദ്ദേഹം അന്തരിച്ചു.

## അവലംബം

## പുറംകണ്ണികൾ
*http://www.answers.com/topic/richard-upjohn
*http://www.bc.edu/bc_org/avp/cas/fnart/fa267/upjohn.html 
*http://www.facebook.com/pages/Richard-Upjohn/115848701795778